Boost Menawarkan Pembayaran Zakat Fitrah Tanpa Kontak di Enam Negeri Pada Bulan Ramadan Ini!!

E-dompet tempatan Boost sekali lagi membuka bayaran tanpa kontak untuk Zakat Fitrah di enam negeri pada Ramadan kedua sempena pandemik ini. Dengan ciri ini, lebih ramai umat Islam boleh membayar Zakat pada bulan mulia dengan selamat dan mudah. Ini bersempena kempen Ramadan Boost, ‘Bersama Berkongsi Berkat’, di mana Boost menawarkan semula ciri aplikasi yang diperlukan untuk umat Islam apabila memenuhi tuntutan di bulan puasa, seperti tile ‘Waktu Solat.’

Sehingga 12 Mei, pengguna Boost boleh membayar Zakat Fitrah di negeri-negeri berikut, tanpa perlu berkunjung ke pusat pungutan Zakat:

Sepanjang bulan Ramadan, Boost akan menganjurkan sesi Facebook Live setiap Ahad sehingga 2 Mei bersama personaliti terkenal, Daphne Iking dan Harris Annuar. Mereka akan memperkenalkan pelbagai peniaga tempatan untuk disokong, berkongsi kisah persediaan Ramadan dan Raya masing-masing, serta menawarkan peluang untuk pengguna Boost menerima lebih banyak hadiah dan Boost Coins.

Pengguna boleh membayar Zakat Fitrah dengan mengetik tile ‘Zakat’ di laman utama atau melalui tab ‘Do More’ di bahagian ‘Donation’. Pengguna boleh menambahkan akaun zakat dengan mudah dengan hanya menyediakan maklumat seperti nama, nombor kad pengenalan dan nombor telefon bimbit. Maklumat ‘Harga Beras’ juga tersedia di aplikasi. Setelah selesai membuat pembayaran, pengguna akan menerima resit melalui e-mel yang boleh digunakan untuk tujuan rebet cukai persendirian. Pembayaran zakat melalui e-dompet adalah sah tanpa ‘Lafaz Akad’ dan mematuhi undang-undang Islam.

Pembayaran Zakat Harta di aplikasi juga tersedia untuk LZS, PPZ-MAIWP, dan MUIS sepanjang tahun. Untuk LZNK, MUIP dan PBMaINS, perkhidmatan ini akan ditawarkan bermula bulan Mei ini.

Bulan Ramadan juga merupakan tempoh menyumbang kepada komuniti. Boost tetap meneruskan tradisi Ramadan ini dengan ciri e-derma untuk pengguna Android melalui inisiatif #DoGoodwithBoost. Ciri ‘Donation’ pada aplikasi membolehkan pengguna menderma dengan mudah kepada badan amal dan organisasi yang disukai hanya dengan beberapa ketikan skrin. Amalan kecil seperti ini bakalmenyumbang kepada membantu komuniti yang memerlukan, khususnya mereka yang terjejas oleh pandemik yang sudah berlarutan selama lebih daripada setahun.

Setiap minggu dari 16 April sehingga 14 Mei, Boost akan mengetengahkan badan amal dari pelbagai kategori untuk meningkatkan kesedaran awam terhadap misi sosial dan matlamat mereka. Antara kategori yang tersedia adalah kebajikan komuniti dan masyarakat, kesihatan dan OKU, kanak-kanak, pendidikan dan pemeliharaan alam semulajadi.

Untuk menambahkan lagi kemeriahan di musim perayaan ini, Boost juga telah memperbaharui hadiah BoostUP Pick&Win. Hadiah menarik kini termasuk perkakas keperluan rumah premium seperti Mesin Vakum Tanpa Kord Dyson dan TV QLED Samsung “The Sero” yang menawan; peranti kesihatan dan kecergasan seperti HUAWEI Watch GT2 Pro dan Fitibit Sense serta peranti premium lain seperti iPhone 12 Pro Max, kamera Canon DSLR dan wireless headphone Jabra Elite, serta hadiah lain yang bakal diumumkan.

Katalog Ganjaran Ramadan telah disediakan khas untuk menambah keceriaan Ramadan. Memandangkan keperluan membeli-belah yang meningkat pada musim ini, pengguna boleh menukarkan Boost Coin untuk barang dari katalog. Antara hadiah yang boleh ditebus ialah Kuih Raya, sos masakan Brahim’s serta pelengkap kesihatan dan kecantikan Kinohimitsu.

Pengguna juga boleh menukar mata ganjaran sedia ada di BonusLink, Rakuten Trade atau UOB kepada Boost Coin untuk menebus hadiah dan baucer di katalog Ramadan ini. Penukaran mata ganjaran boleh dilakukan bahagian ‘Coins Exchange’ di bawah tab ‘Do More’ di aplikasi.

Ikuti Boost di Facebook (facebook.com/myboostapp) untuk menonton sesi FB Live. Pengguna juga boleh mendapatkan berita terbaharu sepanjang Ramadan di laman Instagram rasmi Boost (instagram.com/myboostapp) dan laman sesawang (www.myboost.com.my) boleh dimuat turun di  Google Play, App Store atau HUAWEI AppGallery.


Redmi K20 Pro Marvel Hero Limited Edition Diperkenal, Pamer Hero Marvel Dalam Rekaannya

Demam filem Marvel belum lagi berakhir, apabila Redmi China telah memperkenalkan 1 edisi terhad Redmi K20 Pro yang dikenali sebagai Redmi K20 Pro Marvel Hero Limited Edition.

Peranti ini tampil dengan sentuhan menarik pada kotak pembungkusan, sarung pelindung yang mana ia bertemakan Avengers dan plat logam khas.

Jika dilihat pada peranti ini pula, ia hadir dengan rekaan panel yang unik yang mana ia diilhamkan menerusi topeng muka Iron Man. Turut disertakan dengan kemasan panel warna hitam. Lebih menarik terdapat warna tema khas daripada Iron Man.

Jika dilihat daripada spesifikasi pastinya tidak mengecewakan apabila ia tampil dengan skrin bersaiz 6.39 inci AMOLED FHD+. Menariknya ia dikuasakan oleh Snapdragon 855 dan disertakan dengan 8GB RAM dan storan sebesar 256GB.

Kamera juga tidak mengecewakan apabila hadir dengan 3 kamera yang mana kamera utama adalah 48MP. Kamera hadapan pula dilengkapi dengan 20MP. Kapasiti bateri juga besar apabila hadir dengan 4000mAh(27W).

Maklumat dikongsikan menerusi akaun rasmi Redmi di Weibo. Walaupun begitu, tarikh dan harga jualan belum diketahui. Jadi sama-sama kita nantikan.


Akhirnya! Samsung Mendedahkan Hasil Siasatan Rasmi Galaxy Note7

Tahun lalu, dunia teknologi pintar panas dengan kes Galaxy Note7 yang cenderung untuk terbakar, hasilnya model tersebut dihentikan penjualannya dan peranti yang sudah dibeli pengguna ditarik balik atas sebab keselamatan. Samsung kemudiannya berjanji untuk menyiasat perkara ini sedalam-dalamnya dan dan mendedahkannya apabila siasatan selesai. Kini, masa yang ditunggu telah tiba, Samsung sudah membentangkan hasil siasatan mereka, jadi apa sebenarnya yang menjadi masalah Galaxy Note7? Mari kita lihat.

Samsung melaporkan bahawa terdapat dua masalah berasingan pada bateri yang menjadikan masalah Galaxy Note7 menjadi tidak terkawal. Kesilapan pertama adalah pada rekaan unit asal bateri pada Galaxy Note7. Reka bentuk perumah bateri menyebabkan elektrod positif dan negatif pada model ini cenderung untuk bersentuhan, lantas menyebabkan lintar pintas dan kebakaran.

Dalam usaha untuk mengawal dan memberikan peranti yang selamat kepada pengguna, Samsung telah menarik balik model ini bagi menukar baterinya. Namun, tidak lama selepas proses penarikan dan baik pulih dijalankan, masih ada lagi kes kebakaran melibatkan peranti yang telah pun menerima unit bateri yang baru. Beberapa siri kes kebakaran yang baru menyebabkan Samsung terpaksa melihat semula komponen ini dan akhirnya Samsung mengambil langkah drastik untuk membekukan dan menarik balik kesemua peranti Galaxy Note7, lantas menghentikan secara total penjualan peranti ini.

Unit bateri gantian pula mempunyai masalah yang berbeza. Samsung mendapati kimpalan bar sedikit tinggi dari sepatutnya dan menyebabkan bar ini menembusi pita penebat. Bar ini kemudiannya bersentuh secara langsung dengan elektrod negatif, menyebabkan lintar pintas.

Ketua Samsung Mobile, DJ Koh berkata beliau dan Samsung amat kesal dengan apa yang terjadi dan meminta maaf kepada pelanggan bagi kegagalan syarikat itu. Beliau kemudiannya berkata, Samsung akan menggubal beberapa perubahan kepada proses dalaman untuk mengelakkan kejadian yang sama berulang. Selepas ini mereka akan menubuhkan pasukan khas untuk memeriksa komponen teras setiap peranti, dan menjalankan 8 peringkat ujian kepada komponen bateri, termasuk pemeriksaan visual sehinggalah pemeriksaan x-ray.


Eksklusif Hands-On: 8 Soal Jawab Mengenai HONOR 10 Lite, Apa Yang Perlu Anda Tahu Sebelum Beli?

HONOR 10 Lite telahpun dilancarkan secara rasmi ke pasaran tempatan sebentar tadi! Dengan rekaan menawan, telefon pintar ini dilihat tampil penuh bergaya di samping padat dengan sejumlah spesifikasi berkuasa di dalamnya.

Pasti ramai yang tertanya-tanya mengenai ciri menarik yang ada pada telefon pintar ini kan? Jangan bimbang, persoalan anda sedikit sebanyak pasti akan terjawab melalui eksklusif hands-on kali ini. Anda dah ready? Let’s go~

HONOR 10 dilengkapi rekaan takuk kecil berbentuk titisan air yang dipanggil “Dewdrop” pada paparan hadapan dan bezel yang nipis. Bagi yang membenci takuk, ia boleh disorokkan menerusi tetapan.

Di belakang, terdapat dwi kamera yang disusun secara vertikal pada sudut kiri dan LED Flash pula ditempatkan di bawah lensa. Selain itu, terdapat juga pengimbas cap jari berbentuk bulat pada panel belakang.

Bahagian atas terdapat satu SLOT sim – menyokong dwi Nano SIM atau Nano + microSD. Bahagian bawah terdapat sambungan port micro USB, 3.5mm jack audio dan speaker.
Sisi kanan, terdapat butang laras suara dan butang kuasa manakala sebelah kiri dilihat tidak mempunyai apa-apa.

HONOR 10 Lite menampilkan paparan bersaiz 6.21 inci dengan resolusi FHD bersama nisbah aspek 19.5:9. Nisbah skrin-ke-kerangka sebanyak 90% – direka bagi memaksimalkan paparan dan memberikan pengalaman tontonan yang terbaik.

Ia menggunakan antaramuka EMUI 9.0 berasaskan Android 9.0 Pie yang dilihat memberikan tampilan visual lebih kemas selain mengikut standard masa kini. Ikon tersedia juga kelihatan ceria – Party mode & Ride mode turut tersedia.

Jawapannya, ya! HONOR 10 Lite dibina dengan ciri perkakasan yang hebat iaitu menggunakan cip pemproses HiSilicon Kirin 710 dengan kelajuan Octa-core 2.2GHz, termasuklah sokongan teknologi GPU Turbo 2.0 yang lebih canggih dan lancar.

Telefon pintar ini dikatakan mempunyai memori 3GB RAM bersama kapasiti penyimpanan dalaman sehingga 64GB yang boleh berkembang menjadi 512GB. Namun untuk hands-on ini, kami hanya mempunyai versi 3GB RAM + 32GB ROM sahaja.

Persoalan keupayaan bateri? HONOR 10 Lite dilengkapi bateri berkapasiti 3,400mAh melalui port pengecasan micro USB yang mampu memberikan anda penggunaan seharian. Penggunaan seharian tersebut merangkumi aktiviti seperti : melayari internet, menonton Youtube, menangkap gambar dan bermain beberapa permainan mudah alih.

HONOR 10 Lite dilengkapi dengan dwi kamera utama dengan kombinasi lensa 13MP + 2MP di samping 24MP untuk kamera swafoto – turut dimasukkan ciri teknologi kecerdasan buatan (AI).

Melaluinya, kamera utama boleh mengenal pasti sehingga 22 objek berbeza di samping diselitkan sistem penstabilan imej – membolehkan peranti mengambil gambar dengan lebih tajam dan jelas tanpa penggunaan tripod (terutamanya: night mode).

Kamera swafoto pula boleh mengenal pasti sehingga 8 jenis keadaan – berupaya mengesan pencahayaan sekeliling dan melaraskan warna yang tepat bagi menghasilkan imej yang lebih baik dan cantik.

HONOR 10 Lite menyertakan fungsi pengimbas cap jari fizikal berbentuk bulat yang terbina pada panel belakang, di samping fungsi pengecaman wajah sebagai alternatif. Seperti biasa, terdapat juga sistem keselamatan lain seperti penetapan kata laluan (PIN).

Fungsi Elevator Mode – Boleh memulihkan / menyambung rangkaian telefon dengan pantas sejurus keluar daripada lif atau terowong. Sebarang operasi tidak akan terjejas sama sekali menerusi fungsi ini.

Fungsi Eye Comfort Mode – Menyediakan paparan lebih selesa terutamanya menggunakan telefon pintar dalam persekitaran kurang cahaya atau gelap.

Antara ciri lain termasuklah, fungsi pengimbas untuk beli belah selain turut boleh menyelaraskan kelantangan suara mengikut keadaan sekeliling – panggilan tidak terganggu di tempat bising dan boleh bercakap dalam nada perlahan tetapi jelas terutamanya menjawab panggilan ketika mesyuarat/kelas.

Bagi yang berminat, HONOR 10 Lite kini boleh dimiliki pada harga RM749 (32GB) dan RM799 (64GB). Ia mula dijual secara rasmi pada 9 Januari 2019 jam 10 pagi menerusi gedung beli belah atas talian HiHonor dan Lazada!

Anda rasa RM 749 itu mahal? Jangan risau, anda boleh memiliki HONOR 10 Lite versi 32GB ROM dengan hanya RM699 sahaja! Harga kasih sayang ini hanya berlangsung selama sehari sahaja (9 Januari 2019)! Grab now!

Pembelian yang dibuat pada hari sama, berhak untuk penghantaran ekspress – terima peranti pada hari yang sama! Bagaimanapun, pembelian harus dibuat sebelum jam 1 petang dan terhad kepada penghantaran di Lembah Klang sahaja.

**Pembelian yang dibuat selepas jam 1 petang, barang akan diterima pada keesokan hari. Terhad kepada 500 pembeli terawal.


Selamat Tinggal MicroSD, Hello UFS!

Generasi baru storan mudah alih kompak sudah hadir bagi menggantikan MicroSD yang sudah lama digunakan. Dikenali dengan nama UFS, ia merupakan hasil pembangunan Samsung yang dikatakan 5 kali lebih pantas dan efektif berbanding MicroSD.

UFS hadir dalam variasi storan 32GB, 64GB, 128GB dan 256GB, ia disasarkan untuk kegunaan pada peranti fotografi/video profesional seperti kamera DSLR, kamera VR, kamera aksi dan lain-lain. Samsung mendakwa bahawa UFS mampu memproses fail video HD penuh bersaiz 5GB dalam masa hanya 10 saat, untuk perbandingan kad UHS-1 microSD memerlukan masa 50 saat untuk memproses fail yang sama. Satu spesifikasi yang sangat menarik buat pengguna yang mahukan kepantasan di dalam peranti mudah alih mereka.

Samsung bagaimanapun tidak memberitahu sama ada kad UFS ini serasi dengan peranti sedia ada yang menggunakan MicroSD, namun menurut beberapa sumber UFS berkemungkinan besar tidak akan serasi dengan peranti dengan slot MicroSD. Selain itu, Samsung juga tidak mengumumkan harga dan juga tarikh UFS akan dijual.


Adakah HTC “Ocean” Akan Dikenali Sebagai HTC U?

Baru-baru ini ada khabar angin memberitahu bahawa HTC akan melancarkan Snapdragon 835, kemungkinan flagship tahun 2017 terbaru daripada HTC juga akan diberi nama HTC U?

Ciri menarik yang dinyatakan ialah Edge Sensor, ciri tersebut membolehkan anda mengaktifkan fungsi yang berbeza melalui sentuhan tekanan di bahagian sisi peranti terbabit. Selain itu, anda boleh menyelaraskan tekanan tersebut supaya anda tidak tertekan apabila memegang atau peranti tersebut berada di dalam poket. Mengikut laman tersebut anda juga boleh membuka kamera atau Google Assistant dan lain-lain fungsi melalui Edge Sensor.

Ketirisan gambar lain juga menampakkan HTC U ini menyediakan empat microphone membolehkan rakaman suara 3D untuk mewujudkan bunyi surround sound effect dan Hi-Res Audio. Tambahan lagi, teknologi Boom Sound sentiasa dititik beratkan dan tidak pernah dilupakan untuk diletakkan di kebanyakan peranti HTC.

Pada masa yang sama, HTC U ini akan dikuasakan oleh Snapdragon 835 sama seperti Samsung Galaxy S8. RAM tidak pasti sama ada 4GB atau 6GB, paparan 5.5 inci QHD serta kapasiti bateri sebanyak 3000mAh dengan sokongan pengecasan pantas, diikuti port USB Type-C malangnya tidak mempunyai port 3.5mm headphone jack. Beralih ke memori dalaman pula, ia didatangkan dengan 64GB ataupun 128GB, Android Nougat 7.1 menjadi sistem operasi peranti. Sistem mengimbas cap jari pula berada pada butang Home.


Aplikasi Cool: Instagram+ / OGInsta+

Hari ini kami mahu kongsikan satu aplikasi cool yang tidak ada di dalam Play Store. Aplikasi pihak ketiga untuk platform Instagram ini membolehkan anda zoom dan menyimpan gambar tanpa perlu memuat turun aplikasi berasingan seperti InstaSave.

Untuk zoom, anda cuma perlu tap dan hold gambar, post tersebut kemudiannya akan dipaparkan dalam bentuk floating windows dan anda boleh zoom gambar yang dipaparkan. Untuk memuat turun gambar, anda tap menu pada post yang anda mahukan, dan pilih ‘Download”.


Docady

Docady adalah aplikasi pengurusan dokumen yang lengkap untuk anda, ia mengumpulkan semua dokumen milik anda dan ahli keluarga melalui cara manual ataupun dari servis seperti Dropbox, Gmail dan lain-lain. Melalui Docady, dokumen penting seperti kertas kerja, passport, sijil pengenalan diri dan lain-lain akan diletakkan di tempat yang selamat dan juga mudah untuk di akses.

Apa yang lebih menarik adalah Docady mampu mengekstrak informasi dari dokumen-dokumen tersebut dan mengingatkan anda apabila perlu, sebagai contoh anda memuat naik dokumen cukai jalan kereta ke dalam Docady, kemudian aplikasi ini akan mengesan informasi dokumen cukai jalan tersebut dan mengingatkan anda apabila tarikh luputnya hampir tiba, dengan ini anda tidak akan terlupa lagi dalam menguruskan dokumen-dokumen penting dalam hidup anda.


Kini Korang Boleh Guna Aplikasi Touch ‘n Go eWallet Di Terminal Bersepadu Selatan (TBS)

Perkhidmatan aplikasi Touch ‘n Go eWallet kini diperluaskan ke Terminal Bersepadu Selatan (TBS) sekali gus menjadikan ia terminal bas tanpa tunai pertama di Malaysia. Inisiatif ini diambil bagi memberikan perkhidmatan terbaik kepada pelanggan, selain juga meningkatkan pengalaman tanpa tunai dalam sektor pengangkutan.

Di smping itu, ia juga bertujuan mempercepatkan aspirasi kerajaan untuk mengubah negara menjadi masyarakat tanpa tunai. Melalui perkhidmatan ini, pengguna kini diberikan alternatif pembayaran lebih mudah dan selamat melalui pembelian tiket bas tanpa tunai.

Terus melangkah ke hadapan, Touch ‘n Go eWallet akan berusaha mengembangkan lagi perkhidmatannya ke lebih banyak terminal bas di Malaysia dalam usaha membawakan teknologi canggih dalam landskap pembayaran digital kepada rakyat Malaysia.


Pra-Tempahan OPPO Reno Bermula 17 ~ 27 Mei 2019 – Tawar Hadiah Eksklusif Bernilai RM437!

Korang semua mesti dah tahu kan OPPO Reno bakal dilancarkan di pasaran tempatan pada 16 Mei 2019. Manakala, edisi OPPO Reno 10x Zoom pula bakal mendarat pada 27 Mei 2019 kelak. Menariknya, pelancaran turut diserikan dengan kehadiran Neelofa dan Owen Yap.

Memandangkan harga OPPO Reno bakal diumumkan esok, OPPO Malaysia hari ini berkongsi berita gembira untuk semua dengan memaklumkan bahawa pra-tempahan untuk OPPO Reno dibuka bermula 17 sehingga 27 Mei 2019.

Bagi yang berminat, pra tempahan boleh dibuat menerusi beberapa saluran berbeza termasuk OPPO Concept Store, pengedar-pengedar rasmi OPPO, OPPO Online Store, Lazada dan Shopee.

Setiap pra-tempahan didatangkan dengan hadiah eksklusif bernilai sehingga RM437. Termasuk Smart Battery Casing (RM199) , jaminan waranti tambahan (12 bulan) dan pelindungan skrin (12 bulan) yang bernilai RM238!


Sambutan Ulang Tahun Samsung Galaxy Ke-10! Dapatkan Pakej Eksklusif Diskaun Sehingga RM799!

Bulan Disember kini tiba berikutan dengan pelbagai tawaran promosi untuk mengakhiri tahun 2019, Samsung Malaysia juga menawarkan pakej eksklusif Galaxy Note 10+ yang boleh menjimat sehingga RM799 sempena sambutan ulang tahun Galaxy Ke-10.

Pakej eksklusif ini hadir dalam 2 pilihan, iaitu Eco Bundle (jimat RM799) dan Premium Bundle (Jimat RM615). ⇒ KLIK REVIU > Galaxy Note 10+

Menarik kan promosi ini? Dapatkan mulai sekarang hingga 31 Disember 2019, di Stor Samsung Experience atau laman rasmi Samsung.


CES 2018 : ASUS NovaGo Diperkenalkan Dengan Sokongan LTE

ASUS baru-baru ini melancarkan sebuah komputer riba terbaru yang dinamakan NovaGo. Direka khusus untuk kegunaan mobiliti, NovaGo juga ditabalkan sebagai komputer riba pertama di dunia yang menyokong sambungan LTE. Pada badan yang nipis dan ringan ini terdapat cip pemproses Qualcomm Snapdragon 835 dan modem Snapdragon X16 LTE berkelajuan tinggi mencecah 1Gbps – lebih laju berbanding broadband di pasaran.

NovaGo dikatakan mampu beroperasi sehingga 22 jam malah masa menunggu juga boleh bertahan sekitar 30 hari. Komputer riba ini dijana oleh Windows 10 S dan menawarkan sistem keselamatan, Windows Ink, Windows Hello, dan Cortana. Untuk menjadikan ia lebih produktiviti, NovaGo menyediakan Outlook dan Powerpoint di samping Photoshop dan InDesign untuk suntingan gambar atau video selain Spotify dan Netflix sebagai platfom hiburan.

Selain daripada NovaGo, ASUS turut menampilkan beberapa peranti seperti router RT-AX88U yang menyokong kelajuan muat turun sehingga 6,000Mbps dan ASUS Lyra Trio berteknologi 3×3 MIMO menawarkan isyarat yang lebih baik dan stabil. Sementara untuk Lyra Voice pula, ia sebuah speaker pembantu maya Amazon Alexa untuk mengawal rumah pintar melalui arahan suara dan fungsi router terbina-dalam.


HUAWEI nova 6 Menjadi Raja Swafoto Dari DXOMark – Mencapai Skor 100

Siri HUAWEI nova 6 kini berlangsung di China, sementara menantikan pengumuman rasmi kehebatan peranti ini, DXOMark telah mendedahkan capaian skor bagi kamera peranti baharu ini.

nova 6 bukan sahaja mempunyai prestasi hebat di mana menyokong cip pemproses Kirin 990 di bawah sokongan rangkaian 5G, ia juga merupakan peranti yang memfokuskan pada penggambaran terutamanya hasil swafoto yang menakjubkan.

Melalui skor yang dikongsikan oleh DXOMark, nova 6 berjaya menjadi raja swafoto dengan skor setinggi 100, yang mana memenangi peranti flagship lain termasuk Samsun Galaxy Note 10. nova 6 hadir dengan dwi-kamera yang mana terdiri daripada kombinasi 32MP sensor dan wide-angle.

Adakah siri nova 6 akan dibawa masuk ke pasaran Malaysia, masih tidak ketahui lagi. Mungkin varian berlainan yang akan diperkenalkan seperti nova 5T sebelum ini, kita nantikan sahaja.


Malaysia Bakal Bida Penganjuran Piala Dunia Mobile Legends

Siapa sahaja yang tidak mengenali permainan mudah alih terkemuka, Mobile Legends : Bang Bang yang dibangunkan oleh Mooton. Baru-baru ini mereka telah mengumumkan bahawa bakal menganjurkan kejohanan peringkat dunia bagi permainan tersebut di salah sebuah negara sekitar Asia Tenggara.

Justeru itu, Menteri Belia dan Sukan, Syed Saddiq berkata Malaysia akan membida penganjuran kejohanan tersebut sekiranya benar. Dijangkakan pertandingan tersebut memperlihatkan peserta daripada Asia, Eropah dan Amerika Syarikat.

Pada ketika ini, maklumat lanjut mengenai hal tersebut belum dapat diketahui lagi. Berkemungkinan pelbagai maklumat lebih lanjut akan diwar-warkan pada masa akan datang.


20 Peserta Dinobatkan Sebagai ‘Ibu Perkasa’ Dalam Cabaran Anjuran Shopee

Dalam komitment bernilai RM1 juta yang diadakan oleh Shopee, seramai 20 peserta yang terdiri daripada golongan ibu telah berjaya dinobatkan sebagai ‘Ibu Perkasa’ baru-baru ini melalui cabaran yang dianjurkan oleh Shopee. Dilancarkan pada Jun yang lalu, hanya 20 peserta telah dipilih daripada 200 permohonan yang telah diterima bagi meneruskan cabaran dalam peringkat akhir. Tujuan Cabaran Ibu Perkasa Shopee ini dianjurkan adalah dalam usaha untuk melahirkan usahawan di kalangan ibu-ibu di negara ini dengan pemberian modal sebanyak RM10,000 untuk memulakan perniagaan dalam talian.

Ibu Perkasa Shopee telah dibekalkan dengan produk yang terdiri dari pelbagai kategori secara percuma untuk dijual di dalam pusingan akhir iaitu Shopee Spree 2.0: Mighty Moms Finale Bazaar. Bazar yang diadakan pada 23 dan 24 Julai itu telah berjaya menarik perhatian sehingga 5,000 orang pengunjung dan memperlihatkan lebih 200 barangan telah berjaya dijual.

Cabaran Ibu Perkasa Shopee juga telah diadakan sebagai salah satu inisiatif terbaru Shopee dalam menerapkan budaya keusahawanan di kalangan rakyat Malaysia. GadTech Brothers (Siew Hong Ling) telah dinobatkan sebagai Pemenang Hadiah Utama dengan memenangi wang tunai berjumlah RM5,000, manakala tempat kedua dan ketiga telah dimenangi oleh PRECIOUS & Co. (Tan Zhu Yun) dan QingStar (Choy Foong Heng) dengan masing-masing menerima RM3,000 dan RM2,000, sebagai modal untuk memulakan perniagaan mereka.

NOTA!
Berikutan sambutan positif, Program Penghantaran Percuma Shopee yang telah dilancarkan dengan kerjasama Pos Laju pada bulan Jun yang lalu telah dilanjutkan tempohnya sehingga 31 Ogos 2016 ini.


Acer Siri Orion Sedia Untuk Pengemaskinian NVIDIA GeForce RTX

Susulan daripada pelancaran kad grafik NVIDIA GeForce RTX, Acer Malaysia menyatakan bahawa bakal mengemaskini sistem desktop permainan Predator Orion yang menampilkan kad grafik baharu tidak lama lagi.

Pihak Acer memberitahu pengemaskinian itu dilaksanakan pada siri Orion 9000 , Orion 5000 , dan Orion 3000 yang mana mereka akan memuatkan komputer desktop tersebut dengan pilihan kad grafik seperti NVIDIA GeForce RTX 2080 Ti dan RTX 2080 apabila berada di pasaran tempatan.

Dalam pada itu, pihak Acer turut memaklumkan bahawa spesifikasi tepat, harga, dan ketersediaan untuk ketiga-tiga produk baharu itu mungkin berbeza mengikut pasaran masing-masing.

Acer Predator Orion 9000, Sokong Intel Core i9 & Dua kad NVIDIA GeForce GTX 1080Ti Berharga RM28,888

Acer Predator Orion 5000 & Acer Nitro 50 – Dua CPU Terbaru Acer Ditawarkan Pada Harga Bermula RM4,239

Untuk mengetahui mengenai ketersediaan, spesifikasi produk dan harga di pasaran tertentu secara lebih lanjut boleh layari laman web rasmi Acer.


Huawei Beri Face Unlock Dan AR Lens Untuk Pengguna Nova 2i

Huawei baru sahaja mengumumkan dua ciri eksklusif Face Unlock dan AR Lens kepada pengguna Huawei Nova 2i. Ciri ini tidak lama lagi boleh dinikmati oleh pengguna Huawei Nova 2i di Malaysia bermula 30 Januari depan dalam bentuk kemas kini.

Face Unlock merupakan ciri keselamatan yang membolehkan pengguna mengakses atau membuka kunci pada peranti hanya menggunakan wajah. Sistem pengecaman ini juga ia mampu membaca 1000 titik di wajah dan ia sama sekali tidak boleh dinyahkunci sekiranya pengguna menutup mata. Ini secara tidak langsung memastikan tahap keselamatan yang lebih baik kerana peranti tersebut tidak akan boleh diakses oleh pihak lain apabila pemilik peranti sedang tidur.

AR Lens pula berfungsi di bahagian empat kamera Huawei Nova 2i. Melalui fungsi ini, pengguna boleh mengambil gambar swafoto menggunakan efek bokeh disamping latar belakang lebih ceria seperti contoh menara Eiffel, Big Ben London, Harbour Bridge, Sydney dan bermacam lagi.

Pengguna Huawei Nova 2i boleh mendapatkan ciri ini menerusi kemas kini di ruangan Settings > System Update > Klik butang 3 titik (sebelah kanan atas).

Jika anda berminat untuk mendapatkan Huawei Nova 2i, ia boleh dibeli pada harga RM1,299 dalam pilihan warna Graphite Black, Prestige Gold, dan Aurora Blue (edisi terhad) di Huawei Experience Store, Display Zones, dan wakil sah Huawei seluruh Malaysia.


Kedai Konsep Ke-3 OPPO di Plaza Lowyat, Rasmi Dibuka!

Bagi memantapkan kualiti perkhidmatan selepas pembelian, OPPO Malaysia telah melancarkan kedai konsep terbaru mereka di Malaysia. Ia merupakan kedai konsep ketiga yang dibangunakan oleh OPPO dan lokasinya terletak di Plaza Lowyat.

Kehadiran kedai konsep terbaru ini melambangkan pertumbuhan yang stabil jenama OPPO di rantau Asia. Pelanggan yang membeli smartphone atau pun aksesori OPPO bernilai RM 100 ke atas, anda automatik akan menjadi ahli VIP dan menikmati manfaat daripada O-Club Membership.

Setiap mata ganjaran yang dikumpul setiap kali berbelanja di kedai konsep OPPO akan direbatkan ke dalam akaun anda. Dibuka pada hari Isnin sehingga Ahad, bermula pukul 10 pagi ~ 10 malam, anda boleh melayari OPPO Experience Zone untuk sebarang pertanyaan.


OnePlus 7 Kini Diperkenal – Sokong Snapdragon 855 + Kamera 48MP + Paparan Skrin Takuk Kecil

Seiring pelancaran OnePlus 7 Pro, syarikat tersebut turut memperkenalkan sebuah lagi pewaris mereka iaitu OnePlus 7. Model ini dilihat menawarkan penawaran asas berbanding versi Pro, namun membawakan spesifikasi yang terkini.

OnePlus 7 membawakan rekaan takuk kecil pada paparan skrin berukuran 6.41″ dengan resolusi 2340×1080 piksel. Menjananya, pemproses Snapdragon 855 dan RAM sehingga 8GB + storan hingga 256GB. I a turut menyokong penggunaan storan berasaskan UFS 3.0.

Peranti ini hadir dengan ketersedian dwi kamera utama dengan gabungan lensa 48MP + 5MP dan kamera selfie pula sebesar 16MP (Sony IMX471). Terdapat OIS dan EIS pada kamera utama. Mod kamera termasuk Nightscape, Potret, UltraShot dan sebagainya.

OnePlus 7 memuatkan bateri 3700mAh dengan sokongan pengecasan pantas 20W dan hadir dengan pengimbas cap jari terbina pada skrin. Model ini tersedia dalam 2 warna menarik iaitu Mirror Grey dan Red (eksklusif untuk China & India).

Sama seperti OnePlus 7 Pro, syarikat tersebut juga dikatakan bakal menawarkan model ini ke pasaran tempatan dalam masa terdekat. Jadi, stay tuned untuk update harga dan ketersediaan kelak. Kekal bersama eRing untuk lebih info terkini!


Celcom Melancarkan Yonder Music Live

Celcom dan Yonder Music ingin membawa anda menikmati muzik live sebagai salah satu usaha mereka meluaskan lagi perspektif kandungan hiburan mereka. Melalui Yonder Music Seris anda boleh memenangi pas masuk ke konsert dan tawaran ini hanya eksklusif buat pelanggan Xpax dan Yonder Music. Untuk siri pertama, Celcom dan Yonder Music menawarkan peluang menyaksikan secara langsung konsert Dato’ Siti Nurhaliza dan rakan-rakan yang akan menampilkan artis seperti Faizal Tahir, Hafiz Suip, Afgan, Anggun dan lain-lain lagi. Untuk maklumat lanjut, anda boleh layari laman web www.celcom.com.my


Reviu Eksklusif: WD My Cloud Home, Storan Awan Mudah Alih!

Western Digital merupakan peneraju dalam bidang teknologi data storan yang berasal dari Amerika Syarikat. Mereka ini juga sangat pakar dalam kejuruteraan pemacu cakera keras (HDD), jadi apa sahaja yang berkaitan storan komputer, Western Digital kekal menjadi pilihan utama para pengguna.

Baru-baru ini kami menerima satu produk daripada Western Digital Malaysia iaitu sebuah alat storan awan yang dipanggil My Cloud Home. Alat ini berfungsi sebagai ‘bank’ untuk gambar, video dan fail-fail dengan kapasiti storan sebesar 2TB hingga 8TB (1000GB=1TB). Dengan saiz sebesar kamus dewan bahasa, ia sangat sesuai untuk diletakkan di sekitar ruang di dalam rumah dengan reka bentuk tampak kemas.

Mengambil gambar dan merakam video adalah menjadi rutin harian kepada kebanyakan pengguna telefon pintar masa kini. Jadi untuk menyimpan kandungan tersebut dengan lebih selamat ialah menyimpannya di My Cloud Home. Ini merupakan cara paling terbaik untuk mengelakkan gambar, video dan fail daripada hilang tanpa bayang. Bukan kata menyimpan di telefon pintar sendiri tidak selamat, cuma apabila telefon tersebut hilang, maka gambar dan sebagainya juga turut hilang. Paling membimbangkan ialah kandungan yang disimpan di telefon pintar berisiko untuk diihat oleh individu lain.

Terdapat dua jenis permukaan yang ada pada produk ini. Pada sebelah atas ia menggunakan bahan plastik yang berkilau berwarna putih, sementara pada bahagian bawah plastik dikemaskan dengan tekstur untuk menampakkan ia lebih premium.

Dari sudut atas pula, perumah My Cloud Home dibina dengan corong udara bertujuan untuk sistem penyejukan sama seperti di permukaan lantainya. Namun, pada pandangan kami melalui ruang corong yang luas ini membolehkan kotoran habuk mudah untuk dimasuki.

Dengan berat yang dianggarkan sekitar sekilogram, My Cloud Home mampu berdiri dengan stabil, terima kasih kepada dua kepingan getah di bahagian bawah perumah.

Oleh kerana produk ini tidak menyediakan sebarang butang untuk ditekan, ia hanya boleh dihidupkan melalui palam kuasa sahaja. Selain itu, terdapat bicu sambungan LAN (internet), dan satu bicu USB-A di samping satu butang kecil (reset) di sebelah belakang.

1) Sambungkan wayar kuasa dan LAN daripada router.

2) Tunggu sehingga 10 minit untuk memastikan My Cloud Home memuat turun perisian yang terbaru (lampu ambien akan berkelip).

3) Sambil menunggu, masuk ke pautan My Cloud Home atau muat turun aplikasi My Cloud di telefon pintar. Buka aplikasi dan daftar sebagai akaun baharu atau log masuk (jika ada akaun).

4) Proses sambungan ke My Cloud Home boleh diteruskan dengan menekan ‘Continue’.

5) Masukkan nombor pin yang tertera di bahagian bawah perumah My Cloud Home untuk pengesahan.

6) Masukkan maklumat diri serta kata laluan, sedikit tutorial selepas sambungan berjaya dilakukan.

7) Hidupkan ‘Auto Backup’ bagi membolehkan My Cloud Home menerima semua gambar, video dan fail daripada telefon pintar. Menu utama bersedia untuk memuat turun fail-fail gambar dan video daripada telefon pintar.

Kami agak teruja dengan kebolehan My Cloud Home menyalin fail-fail dengan pantas, ia mudah untuk digunakan lantas tidak perlu risau akan storan kerana ia sudah cukup besar untuk menampung hampir 6,000,000 gambar dalam satu-satu masa.

Namun, apa yang menjengkelkan ialah proses memuat naik gambar tidak memaparkan sebarang notifikasi mengatakan fail telah berjaya dihantar. Dalam masa sama, ia mengelirukan pengguna seperti kami untuk mengetahui fail tersebut sudah disalin ataupun tidak. Tanpa notifikasi, kami sebenarnya telah menyalin fail yang sama berulang kali.

Kami menganggap ini cuma isu kecil yang boleh diperbaiki melalui kemas kini perisian akan datang. Bagaimanapun, gambar yang dipilih untuk dimuat naik telah berjaya disimpan di dalam My Cloud Home dengan pantas. Gambar tersebut boleh dilihat di halaman ‘Photo’ dan ‘File’ mengikut cara pengguna ingin menguruskannya.

Selain itu halaman ‘Activity’ boleh digunakan untuk mengajak rakan atau ahli keluarga mengakses storan untuk melihat gambar kenangan bersama-sama.

Halaman tetapan pula membolehkan pengguna menguruskan akaun termasuk menukar kata-laluan, mengaktifkan pengimbas cap jari dan membersihkan cache.

Di dalam aplikasi ini juga ia menyediakan informasi mengenai storan yang digunakan, bilangan akses pengguna, versi perisian dan sebagainya.

Oleh kerana tiada butang fizikal disediakan pada My Cloud Home, kami telah menggunakan butang maya di dalam aplikasi untuk mematikan My Cloud Home. Ini bermakna ia boleh dinyah aktif dari jauh pada bila-bila masa di mana sahaja.

Western Digital My Cloud Home sememangnya peranti storan berasaskan awan yang terkini berada di pasaran. Ia juga dipasarkan dengan harga yang kompetitif dan tidak terlalu mahal. Produk ini sangat berbaloi untuk diletakkan di rumah sebagai ‘peti besi’ untuk gambar-gambar, video dan fail-fail digital.

Bagi kami storan sebesar 3TB (unit reviu) sudah memadai untuk digunakan secara kasual. Ia juga didatangkan dengan storan bermula daripada 2TB sehingga 8TB bergantung kepada kehendak pengguna. Harga yang ditawarkan untuk My Cloud Home pula bermula daripada RM739 sehingga RM1,799 seunit.

Berminat, boleh beli di Lazada dan 11street.


Bersiap Sedia Untuk Acara Larian Julung Kali Lazada Run Pada 16 Julai 2023

Serlahkan kecergasan dalam hidup anda dan jadi antara salah seorang dari 10,000 para peserta larian yang bakal mencipta sejarah dengan menyertai Lazada Run yang diadakan pada julung kali. Acara larian yang menarik dan unik tersebut akan berlangsung pada hari Ahad, 16 Julai 2023, dari 3.30 pagi hingga 10.00 pagi di Persiaran Flora, Cyberjaya.

Sebagai perintis platform eDagang di Asia Tenggara, Lazada bertujuan untuk memberi inspirasi dan memperkasakan orang ramai agar lebih sihat dan cergas bersama Lazada Run. Lazada Run merupakan acara larian serantau yang dianjurkan oleh sebuah platform eDagang. Ianya akan dianjurkan di enam buah negara di Asia Tenggara, bermula dengan Ho Chi Minh pada 23 April 2023, diikuti oleh Jakarta, Bangkok, Manila, dan Kuala Lumpur, sebelum acara finale di Singapura pada 23 Julai 2023. Larian tersebut juga memberi peluang kepada para peserta larian dan para pelanggan Lazada untuk berinteraksi dengan pelbagai jenama kegemaran mereka dalam kategori Sukan, Fesyen, Kecantikan, Elektronik, dan banyak lagi di Zon Pengalaman atau Experiential Zones.

Lazada Run di Malaysia akan menampilkan tiga kategori termasuk larian 5km (untuk kanak-kanak dan dewasa), 10km dan 21km, dengan hadiah wang tunai sebanyak RM20,000. Semua peserta yang menamatkan larian (Finisher) akan menerima pingat, manakala Juara kategori lelaki dan wanita yang menamatkan larian dalam Kategori Terbuka larian 10km dan 21km juga berpeluang untuk terbang ke Singapura bagi menyertai acara finale Lazada Run pada 23 Julai 2023, untuk bersaing dengan pemenang Lazada Run dari negara lain untuk merebut tempat pertama.

Di samping larian kompetitif, terdapat juga Kid’s Dash untuk kanak-kanak, serta Cart Dash tambahan yang terbuka kepada semua peserta yang menamatkan larian. Dengan tiket penyertaan berharga RM30, para peserta boleh menyertai larian pecutan 30 meter, di mana mereka perlu mengumpul sebanyak mungkin kotak hadiah dalam masa 20 saat. Kotak tersebut mengandungi hadiah-hadiah menarik seperti diskaun, baucar, tawaran, dan produk dari Lazada dan rakan penaja Lazada Run.

Selepas menamatkan larian, para peserta boleh menuju ke Lazada Village untuk menikmati pelbagai variasi makanan, minuman, permainan, serta tawaran eksklusif. Lazada Village turut terbuka kepada orang ramai pada 16 Julai 2023 7.00 pagi hingga 10.00 pagi.

Tiket untuk menyertai larian Lazada Run boleh dibeli secara langsung melalui aplikasi Lazada – hanya klik ikon ‘Lazada Run’ di tab ‘Utama’ atau taip ‘Lazada Run’ di medan carian. Harga tiket pendafataran awal Early Bird boleh didapati sehingga 15 April 2023, dengan penjimatan sebanyak RM10 bagi setiap tiket:

Peserta larian Lazada Run harus berumur 13 tahun ke atas, manakala peserta dalam kategori Kanak-Kanak 5km mesti berumur antara 4 hingga 12 tahun.

Cepat, dapatkan tiket Early Bird di aplikasi Lazada dan mula berlatih untuk Lazada Run! Klik di sini untuk mendaftar dan ketahui lebih lanjut.


Adakah Ini Rekaan Baharu iPhone??? Kamera Belakang Dengan Cermin Rata??!!

Di internet kini sudah hangat diperkatakan tentang rekaan iphone yang akan datang yang tertiris.

Maklumat terdedah ini memperlihatkan rekaan kamera belakang iPhone yang bakala tampil dengan cermin rata yang mana ia nyata memudahkan pengguna untuk membersihkan kawasan disekitar lensa.

Rekaan badan dilihan seperti siri iPhone 12 Pro dan tampak lebih bergaya yang memberikan elemen keunikan pada peranti ini.

Sejauh manakah kebenarannya, perlu kita nantikan ketika ia dilancarkan kelak!!


Muat Turun Aplikasi Dari App Store Luar Negara

Tahukah anda bahawa Apple menyediakan stor aplikasi khas buat setiap negara, ini bermakna tidak semua aplikasi anda boleh akses kerana sesetengah darinya hanya dikhaskan buat negara tertentu. Contohnya, baru-baru ini Google melancarkan aplikasi papan kekunci khas untuk sistem iOS yang dikenali sebagai Gboard, ia menampilkan pelbagai fungsi yang menarik seperti carian Internet terus dari papan kekunci dan sokongan copy & share fail GIF, namun aplikasi ini hanya boleh diakses dari App Store US sahaja. Berita baiknya adalah kami sudah menggunakannya, sini kami kongsikan cara mendapatkannya, selepas ini anda bolehlah muat turun apa sahaja aplikasi yang dimahukan.

1) Lancarkan aplikasi App Store dan pergi ke bahagian Featured. Pada bahagian tersebut tap akaun anda dan Sign Out dari akaun yang sedang aktif.

2) Kemudian lancarkan aplikasi Safari, taip dan cari aplikasi Gboard dan tap pautan kepada aplikasi tersebut. Selepas itu anda akan dibawa masuk ke dalam App Store US, dan tap Get pada aplikasi untuk meneruskan proses.

3) Sebaik sahaja anda menekan butang Get, anda akan dibawa ke satu paparan yang meminta anda log masuk akaun Apple ID, ketika ini anda harus memilih Create New Apple ID.

4) Pilih United States sebagai negara pendaftaran, langkah ini amat penting bagi membolehkan anda mengakses aplikasi khusus negara tersebut.

5) Tap Agree dan isi butiran yang diperlukan. Anda harus menggunakan alamat email yang belum lagi digunakan untuk mana-mana Apple ID, sekiranya perlu, sila cipta akaun email baru.

6) Bagi bahagian informasi pembayaran / billing information, pastikan anda memilih pilihan None. Bagi bahagian alamat anda boleh menggunakan mana-mana alamat di United States, editor melakukan carian alamat hotel di US dan menggunakan alamat tersebut.

7) Sekarang anda perlu melakukan proses verifikasi dengan membuka link yang dihantar ke akaun email yang anda gunakan ketika proses pendaftaran.

8) Selepas itu log masuk akaun yang baru didaftarkan melalui aplikasi App Store dan dapatkan aplikasi yang anda mahukan.

9) Aplikasi sudah berjaya dimuat turun dan seperti yang anda dapat lihat, editor sudah dapat menggunakan papan kekunci Gboard yang dikhususkan untuk App Store US sahaja.


Bursa Saham Arab Saudi (Tadawul) Mengumumkan Transformasinya menjadi Sebuah Syarikat Pemegangan (Saudi Tadawul Group) Sebagai Persediaan untuk IPO

RIYADH, Arab Saudi, 8 April 2021 /PRNewswire/ —

Bursa Saham Arab Saudi (Tadawul), hari ini mengumumkan transformasinya menjadi struktur kumpulan pemegangan dan mengukuhkan keupayaannya dalam inovasi teknologi dengan melancarkan sebuah syarikat penyelesaian teknologi gunaan khusus, Wamid.  Transformasi ini menandakan satu fasa baharu dalam sejarah Kumpulan tersebut dan memberi isyarat tentang kesediaannya untuk IPO pada tahun 2021.

Tadawul mengumumkan pelancaran sebuah syarikat pemegangan, Saudi Tadawul Group yang akan menjadi syarikat induk dengan satu portfolio yang terdiri daripada empat anak syarikat: Bursa Arab Saudi, sebuah perniagaan bursa saham khusus (sebelum ini dikenali sebagai Syarikat Bursa Saham Arab Saudi – Tadawul), Syarikat Pusat Penjelasan Sekuriti (Muqassa), Syarikat Pusat Depositori Sekuriti (Edaa) dan Wamid – sebuah perniagaan perkhidmatan teknologi gunaan inovatif baharu yang memberi tumpuan kepada penyediaan inovasi dan teknologi permulaan dalam ekonomi Arab Saudi melalui inovasi yang pragmatik.

Pelancaran Wamid akan menambah keutuhan dan kepelbagaian Saudi Tadawul Group serta tawaran daripada anak syarikatnya, mengukuhkan infrastruktur pasaran melalui penyelesaian inovatif dan merebut peluang pengembangan melalui pelaburan yang disasarkan dalam pelbagai sektor dan industri. Ia akan meningkatkan daya tarikan pasaran modal Arab Saudi dalam kalangan para pelabur global dan mengukuhkan kedudukannya sebagai bursa pilihan bagi para pengeluar.

Kumpulan ini akan mendapat manfaat daripada integrasi dan sinergi antara anak syarikatnya dan memastikan operasi antara kumpulan yang cekap di seluruh organisasi. Kebebasan beroperasi oleh setiap anak syarikat akan mewujudkan persekitaran yang tangkas yang menyokong tindak balas pantas terhadap trend pasaran tempatan dan global yang sentiasa berkembang. Ia juga akan memudahkan pengenalan perkhidmatan terbaik kepada semua peserta pasaran, kepelbagaian peluang pelaburan dan pembangunan berterusan pasaran modal Arab Saudi, infrastruktur serta penawaran ahlinya.

Untuk memimpin struktur Kumpulan ini, Sarah Al-Suhaimi yang kini memegang jawatan sebagai Pengerusi Lembaga Pengarah Tadawul akan dilantik menjadi Pengerusi Saudi Tadawul Group, manakala Ir. Khalid Al-Hussan akan menjadi Ketua Pegawai Eksekutif Kumpulan.

Mohammed Al-Rumaih yang mempunyai pengalaman lebih 17 tahun dalam sektor kewangan telah dilantik sebagai Ketua Pegawai Eksekutif (Bursa Arab Saudi). Sebelum ini, Al-Rumaih telah memegang pelbagai jawatan pentadbiran dan kepemimpinan di Tadawul serta menyelia pembangunan beberapa buah instrumen kewangan, penyenaraian dan inisiatif pemasaran utama.

Seterusnya, Mohammed Al-Nory telah dilantik sebagai Ketua Pegawai Eksekutif (Wamid). Al-Nouri membawa pengalaman selama 16 tahun dalam perbankan komersial dan pelaburan dengan pengetahuan yang luas dalam kewangan korporat, pembangunan perniagaan dan produk Pasaran Modal.

Semasa persidangan media yang berlangsung secara maya pada hari ini, Sarah Al-Suhaimi, Pengerusi Saudi Tadawul Group berkata: “Transformasi kepada struktur baharu di bawah Saudi Tadawul Group ini akan menyokong pertumbuhan berterusan pasaran modal Arab Saudi dan mengukuhkan kedudukannya sebagai peneraju pasaran global dan pasaran modal canggih.”

“Ini merupakan pencapaian yang signifikan dalam perjalanan kami untuk mengubah ekonomi Arab Saudi. Pembaharuan pasaran modal yang komprehensif bukan sahaja bijak tetapi penting dalam memastikan pertumbuhan ekonomi yang lebih tinggi dan mencapai matlamat negara bagi memastikan kejayaan Wawasan 2030 Arab Saudi serta sejajar dengan strategi Dana Pelaburan Awam (PIF),” tambah Al-Suhaimi.

Ir. Khalid Al-Hussan, Ketua Pegawai Eksekutif Saudi Tadawul Group mengulas: “Struktur baharu ini akan membolehkan kami menyampaikan perkhidmatan yang berkualiti tinggi di seluruh barisan perniagaan kami, meningkatkan daya saing dan menyelaraskan pasaran modal kami dengan pertumbuhan pesat Pasaran Baru Muncul. Saya yakin bahawa Saudi Tadawul Group dan anak syarikatnya akan mencorakkan pembangunan pasaran modal seterusnya di Arab Saudi dan berfungsi sebagai perantara yang menghubungkan pelabur global dengan ekonomi serantau. Transformasi ini menyediakan suatu platform yang kukuh untuk pelancaran IPO Saudi Tadawul Group.”

Al-Hussan menyambung: “Transformasi kepada sebuah kumpulan syarikat merupakan sebahagian daripada program pembangunan berterusan. Program pembangunan ini memberi tumpuan kepada meningkatkan pasaran modal, menarik pelaburan asing dan mempelbagaikan ekonomi sambil menyokong pengeluar dan pelabur untuk mencapai hasrat mereka serta menyediakan mereka dengan akses kepada peluang pelaburan yang menarik yang dianggap sebagai modal kewangan masa hadapan untuk rantau ini.”

Keywords: Banking/Financial Service Computer/Electronics Accounting news, issues Financial Technology


11street, SOUL Electronics Jalin Kerjasama Perkenal Run Free Pro Bio – RM699

11street dengan kerjasama SOUL Electronics hari ini secara rasminya memperkenalkan fon telinga tanpa wayar kecerdaaan buatan (A.I) pertama di dunia dikenali sebagai  Run Free Pro Bio ke pasaran tempatan.

Direka khas untuk menjadi ‘jurulatih peribadi’, Run Free Pro Bio merupakan fon telinga pertama yang dibina dengan Beflex BiomechEngine® dan latihan suara masa sebenar bagi memantau corak sekaligus meningkatkan keberkesanan larian.

Menerusi teknologi analisis GAIT, Run Free Pro Bio bersama-sama aplikasi SOUL FIT akan menganalisis corak serta menyediakan data terperinci berkaitan keadaan larian bagi meningkatkan prestasi dan meminimumkan risiko kecederaan.

Run Free Pro Bio menawarkan rekaan sangat ergonomik di samping kancing telinga yang boleh ditukar ganti bagi memastikan fon telinga sentiasa terletak sempurna. Ia juga menawarkan masa penggunaan sehingga 11 jam waktu bermain.

Tersedia dalam dua warna menarik iaitu Passion Red dan Power Grey, ia kini boleh didapati pada harga RM 699. Bagi yang berminat, pra-tempahan boleh dibuat melalui gedung atas talian, 11 Street bermula HARI INI hingga 12 Disember 2018.

Pelanggan yang membuat pembelian, layak nikmati manfaat pertukaran 1-on-1 dalam tempoh satu tahun (tertakluk pada terma & syarat). Pelanggan juga akan menerima kupon kredit bernilai RM 200 setelah membuat pengesahan pembelian.

Tidak ketinggalan, SOUL Electronics turut menawarkan potongan harga sehingga 20% untuk sebilangan produk terpilih keluaran mereka bermula HARI INI hingga 31 Disember 2018. Bagaimanapun, tawaran ini tidak termasuk untuk pembelian Run Free Pro Bio.

Di samping itu, 11 Street juga tidak ketinggalan menawarkan pelbagai promosi ‘luar biasa’ bersempena jualan 12.12 yang akan datang. Antaranya seperti :

Untuk maklumat lanjut, klik DI SINI.


Instagram Menambah Ciri Baru “Live” Bersama Rakan

Instagram merupakan salah satu laman sosial yang sangat popular di Malaysia selepas Facebook, rata-rata penggunanya lebih gemar berkongsi pengalaman harian mereka menerusi fungsi “Live” berbanding fungsi lain.

Oleh itu, hari ini Instagram telah memperkenalkan ciri baru di mana anda boleh membuat rakaman secara langsung bersama rakan-rakan pengikut di mana sahaja. Sewaktu melakukan Instagram Live, anda boleh menjemput mereka dengan memilih melalui senarai profil mereka.

Selepas rakan dipilih menyertai Instagram Live anda, anda juga berhak untuk menggantikan mereka dengan rakan yang lain. Sementara, yang dijemput tersebut juga boleh menarik diri pada bila-bila masa.

Walaubagaimanapun, buat masa ini, Instagram hanya menguji ciri ini pada sebilangan pengguna sahaja dan ia terhad kepada dua orang. Jadi kepada anda yang masih belum menerima kemas kini terbaru ini, ia akan berada di platfom Android dan iOS dalam beberapa bulan akan datang.


olloclip Lens Untuk iPhone 7 & 7 Plus

Dalam banyak-banyak aksesori untuk iPhone 7 dan 7 Plus diperkenalkan, terdapat satu aksesori yang berjaya menarik perhatian kami, iaitu olloclip Lens. olloclip menawarkan tiga lensa untuk kategori berbeza, tidak dinafikan iPhone 7 dan 7 Plus tampil dengan sokongan penggambaran yang baik. Sebagaimana nama yang digunakannya, aksesori ini menawarkan fungsi dua dalam satu yang sememangnya unik dan sesuai untuk pengguna yang gemar bergambar.

Macro Pro Lens Set ini membolehkan pengguna mengambil hasil gambar makro dengan lebih baik dan menarik. Kelebihan yang dimiliki olehnya, boleh memilih macro zum sehingga 7x, 14x dan 21x.

Dengan menggunakan mod InstaFocus, ia akan mengumpul cahaya yang diperlukan dan menghasilkan gambar yang semulajadi. Apabila memasangkan lensa ini pada iPhone 7 / 7 Plus, ia secara automatik akan menyesuaikan penggambaran yang ingin diambil. Jadi anda tidak perlu menunggu terlalu lama untuk mengambil hasil gambar yang lebih menyerlah.

Pengalaman menggunakan lensa serba baru, Core Lens Set ini semestinya mampu menghasilkan kualiti imej yang tidak dapat ditandingi. Terdapat beberapa pilihan sensor popular boleh digunakan seperti Fisheye, Super-Wide serta Macro 15x yang membolehkan anda mengambil pelbagai jenis gambar yang diinginkan.

Bukan itu sahaja, kini mengambil gambar, mengedit dan berkongsi dengan kawan-kawan bukan lagi masalah!

Active Lens Set ini pastinya menjanjikan hasil gambar yang super duper terbaik. Menggabungkan dua elemen berbeza, Telephoto dan Ultra-Wide untuk hasil gambar berbeza.

Kebolehan Ultra-Wide adalah mengambil gambar sehingga 155 darjah, ianya amat sesuai untuk penggambaran potrait mahupun landskap. Manakala Telephoto pula menyokong lensa yang boleh di zum sehingga 2x, di mana gambar makro yang diambil jelas kelihatan depth-of-field.

Kehadiran Connect Lens System membolehkan pengguna memasang dan menukar lensa ini dengan mudah dan cepat.


Xiaomi CC9 Diperkenal – Paparan Takuk Kecil + Kamera Depan 32MP + Pengimbas Cap Jari Dalam Skrin

Seperti dijanjikan, Xiaomi kini memperkenalkan pendatang baru mereka iaitu Xiaomi CC9. Peranti ini didatangkan dengan pelbagai penambahbaikan menarik disamping teknologi hebat yang pastinya memenuhi citarasa pengguna masa kini.

Xiaomi CC9 membawakan skrin bersaiz 6.39″ AMOLED dengan resolusi FHD+ dan nisbah aspek 19:5:9 . Peranti ini menyertakan takuk kecil sebesar titisan air pada paparan hadapan dan nisbah skrin ke badan adalah sebanyak 91%. Menariknya, peranti ini hadir dengan ketersediaan pengimbas cap jari terbina pada skrin.

Untuk spesifikasi dalaman, Xiaomi CC9 menggunakan cip pemproses 710 AIE sebagai tunjang utama. Pada masa sama, ia dibantu oleh memori 6GB dan pilihan storan dalaman 64GB/128GB. Melengkapinya adalah bateri berkapasiti 4,030 mAh dengan sokongan pengecasan cepat 18W. Ciri menarik lain termasuk game turbo 2.0, NFC dan Hi-Res Audio.

Dari segi kamera, ia didatangkan sokongan tiga kamera utama dengan gabungan lensa 48MP + 8MP + 2MP. Turut disertakan adalah kamera swafoto sebesar 32MP dengan sokongan HDR untuk pelekat mimoji (terdapat 165 jenis gaya rambut, muka dan aksesori – boleh digunakan untuk foto dan video). Kamera berkuasa AI mampu merakam video gerak perlahan 960fps.

Tersedia dalam tiga pilihan warna menarik iaitu Blue Planet, White Love dan Dark Prince, Xiaomi CC9 ditawarkan di pasaran China pada harga seperti senarai di bawah :


Absen Tingkatkan Lagi Mesyuarat dan Pembentangan dengan Absenicon 3.0 Baharu

SHENZHEN, China, 19 Februari 2021 /PRNewswire/ — Absen (SZSE: 300389) menambah baik lagi mesyuarat dan pembentangan dengan Absenicon 3.0 baharu. Absenicon 3.0 baharu ialah produk paparan LED persidangan semua-dalam-satu untuk mesyuarat dan pembentangan. Versi baharu yang lebih baik ini direka untuk menjadi penyelesaian visual yang sempurna untuk bilik mesyuarat, dewan kuliah dan auditorium canggih dalam suasana korporat, kerajaan, pendidikan dan persekitaran dalaman lain yang memerlukan paparan yang andal dan memukau secara visual untuk komunikasi yang berkesan.

Dengan bingkai 5mm dan kedalaman skrin 28.5mm tipis, Absenicon 3.0 mempunyai reka bentuk nipis dan nisbah skrin-ke-badan 94% yang mengagumkan, memberikan imej berformat besar yang hebat dan hampir lancar.

Dengan tahap kecerahan yang boleh dilaraskan daripada 0 hingga 350nit, Absenicon 3.0 dapat disesuaikan dengan sempurna pada ruang terbuka dan cerah. Menampilkan gamut warna 110% dan nisbah kontras 5000:1, Absenicon 3.0 berupaya memaparkan kandungan terperinci dengan warna-warna yang tepat dan terang. Di samping itu, sudut tontonan amat luas 160° membolehkan hadirin mendapat manfaat daripada kecekapan dan produktiviti mesyuarat yang dipertingkat.

Reka bentuk semua-dalam-satu Absenicon mengintegrasikan sistem kawalan, operasi dan bunyi yang lengkap, yang mengelakkan keperluan untuk sebarang kotak kawalan biasa dan pemproses video. Reka bentuk kabelnya yang tersembunyi juga menampilkan kemasan yang bergaya dan rapi pada seluruh skrin.

Menampilkan sistem kawalan pintar yang baharu, pengendalian Absenicon 3.0 adalah semudah menonton televisyen. Alat kawalan jauhnya membolehkan pengguna mematikan dan menghidupkan skrin dengan mudah, menukar saluran digital dan menyelaraskan kecerahan skrin serta tetapan menu Paparan Pada Skrin (On Screen Display).

Absenicon 3.0 menyokong dua sistem termasuk Android 8.0 dan Windows 10 O.S. Dengan mengimbas kod QR, orang ramai boleh berkongsi kandungan daripada komputer, telefon pintar atau tablet dan dalam masa yang sama menulis nota pada peranti ini semasa persidangan. Absenicon 3.0 berupa untuk berkongsi empat skrin serentak dan menyampaikan idea kreatif yang berbeza sekali gus.

Absenicon boleh dipasang oleh dua jurutera dalam masa hanya sesingkat dua jam, dengan dua pilihan pemasangan disediakan (pemasangan dinding dan bergerak). Absenicon 3.0 boleh digunakan pada bahagian depan dan hanya beberapa saat sahaja diperlukan untuk menanggalkan modul dengan alat khas, lantas menjadikan pemasangan dan penyelenggaraan pantas dan mudah.

Keywords: Broadcast Technology Computer Hardware Computer/Electronics Semiconductors New products/services


Penyedia pembayaran yang memenangi anugerah pada tahun ini melancarkan IDO mereka

TALLINN, Estonia, 2 Jun 2021 /PRNewswire/ — Sejak tahun 2014, CoinsPaid telah berjaya membangunkan penyelesaian pembayaran kripto untuk sektor B2B. Sehingga kini, terdapat pelbagai rangkaian produk CoinsPaid yang merangkumi Pemprosesan Kripto oleh CoinsPaid, Meja OTC, Label Putih, Pasang&Bayar, Dompet B2B dan B2C serta banyak lagi! Ekosistem ini menyokong lebih 30 mata wang kripto dan lebih 20 mata wang fiat dengan senarai mata wang operasi yang dikemas kini setiap bulan dengan trend terpopular. CoinsPaid memastikan keselamatan produk mereka dengan satu sistem dompet panas dan sejuk, manakala keseluruhan ekosistem telah diaudit oleh Kaspersky Lab.

Kejayaan CoinsPaid dalam industri pembayaran adalah disebabkan oleh teknologi canggih yang menghubungkan semua produk mereka kepada satu ekosistem yang membolehkannya membawa penyelesaian kripto yang rumit kepada pelanggan dan rakan kongsi pada satu antara muka yang mudah.

Pada tahun 2020, CoinsPaid telah mengalami peningkatan permintaan dan mengembangkan perniagaannya sebanyak lima kali dalam setahun. Setakat ini, syarikat ini memproses 5% daripada semua transaksi Bitcoin global.

Hari ini, CoinsPaid teruja untuk mengumumkan bahawa syarikat ini sedang melancarkan IDO mereka pada 1 Jun. CoinsPaid akan mengeluarkan token DeFi CPD yang akan beroperasi dalam ekosistemnya dengan memberikan pilihan variasi taruhan dan DeFi serta berfungsi sebagai kaedah pembayaran.

Model token DeFi CoinsPaid adalah berdasarkan analisis teliti sebelum ini dan strategi yang kukuh dalam melaksanakan hanya amalan yang terbaik dan lebih selamat. Pasukan ini percaya dengan kesan ekonomi luar biasa yang boleh diberikan oleh ciri khusus DeFi kepada masyarakat dan yakin bahawa pelancaran ini dilakukan pada masa yang tepat.

Untuk dokumentasi dan pengumuman rasmi, sila rujuk di CoinsPaid. Sila ikuti berita tentang projek ini di halaman Medium syarikat.

CoinsPaid memperkenalkan perkhidmatan dan produk yang membantu orang ramai dan perniagaan mereka merealisasikan potensi mata wang kripto. Ekosistem CoinsPaid membolehkan anda bekerja dengan pantas, menguntungkan dan berkesan dengan kedua-dua mata wang negara dan mata wang digital.

Keywords:  Banking/Financial Service Computer/Electronics Accounting news, issues New products/services Financial Technology


Reviu Eksklusif: SanDisk iXpand Base, Mengecas iPhone Sambil Menyalin Gambar

Kekurangan ruang storan pada peranti iPhone sering menghantui pengguna. Menyimpan atau backup data melalui iCloud hanya terhad kepada 5GB untuk setiap pengguna iPhone. Bagi mendapatkan storan yang lebih besar, pengguna iPhone dikehendaki menyewa storan awan dengan cas yang tidak munasabah. Namun, ada segelintir pengguna sahaja yang menyewa storan di dalam iCloud secara bulanan tetapi jumlahnya agak kecil.

Memindahkan fail daripada iPhone ke iCloud memerlukan sambungan internet. Jika saiz fail yang dipindahkan besar sudah tentu data internet yang diperlukan agak banyak. Jadi, cara yang terbaik dengan mengeluarkan wang hanya sekali, anda disarankan untuk menggunakan storan fizikal seperti SanDisk iXpand Base.

Ia sebuah alat penyimpan gambar, video dan kontak, direka khusus untuk pengguna iPhone yang inginkan ruang simpanan tambahan. Pengguna tidak perlu  sambungan internet bahkan ianya boleh dilakukan dengan hanya menyambungkan iPhone menggunakan kabel. Dalam masa sama, ia juga boleh mengecas peranti dengan lebih cepat.

Binaan logam di bahagian bawah dan getah silikon di bahagian atas menjanjikan kemasan luaran yang premium, sekaligus memberikan cengkaman apabila diletakkan di atas meja.

Getah di bahagian atas sebenarnya direka untuk memudahkan pengguna menyelitkan wayar daripada berselirat. Selain itu, ia juga dapat memegang peranti daripada terjatuh.

Sebaik iPhone disambungkan kepada iXpand Base, dok ini akan berfungsi secara automatik dengan memindahkan semua fail seperti gambar, video, dan kontak. Untuk proses pemindahan fail, ianya hanya berjaya sekiranya pengguna menyambungkan iXpand Base dengan sumber kuasa pada soket di dinding.

Jika anda bercadang untuk menukar iPhone lama kepada iPhone yang baharu tetapi risau akan gambar kenangan yang tidak dapat dialihkan, SanDisk iXpand Base boleh memberikan ketenangan minda. Ini kerana sebaik iPhone baharu disambungkan kepada iXpand Base, kesemua gambar, video dan kontak yang telah disimpan akan dipindahkan serta merta.

Pengguna kini boleh menjimatkan masa mengecas kerana dok ini didatangkan dengan ciri teknologi pengecasan pantas.

Ia tidaklah sepantas menggunakan adapter khusus tetapi dengan adanya ciri ini, ia jauh lebih baik daripada menggunakan adapter standard.

iXpand Base direka khusus untuk pengguna peranti jenama Apple. Oleh itu, antara model peranti yang menyokongnya ialah iPhone 5 dan ke atas, iPad 4, iPad Air 2 dan iPad Mini. Tidak lupa, peranti ini juga perlu dioperasikan oleh iOS 10 dan ke atas.

iXpand Base merupakan dok mesra pengguna, ia didatangkan dengan kad memori SD yang boleh ditukar. Jika pengguna merasakan storan sedia ada masih tidak mencukupi, jangan risau kerana pengguna boleh menaiktaraf dengan menukar kad memori yang lebih besar. Maka, dengan cara ini pengguna dapat jimatkan wang daripada perlu membeli unit iXpand Base yang baru.

Untuk melengkapkan proses pemindahan gambar, video dan kontak, pengguna perlu memuat turun aplikasi khas yang dipanggil iXpand Base. Ia sebuah aplikasi yang mudah digunakan dengan antaramuka tidak kompleks.

Antara yang boleh dilihat di dalam aplikasi ini ialah:

Bagi pengguna yang ingin mendapatkan iXpand Base, dok ini hadir dengan tiga varian. Bermula dengan varian asas 64GB pada harga RM369, 128GB berharga RM529, dan varian yang teratas 256GB bertanda harga RM899 seunit.

Anda boleh beli di Apple Premium Reseller stores, laman e-dagang 11street, Lazada dan Shopee.

Sepanjang kami menguji Sandisk iXpand Base, alat ini berfungsi dengan baik sekali. Ia mudah dibawa tetapi adapter yang bersaiz besar agak menjengkelkan untuk dibawa bersama, jika anda seorang wanita ia tidak menjadi masalah. Apabila dok ini diuji tanpa sambungan sumber kuasa, ia tidak berfungsi sama sekali. Kami mengharapkan ia dapat digunakan hanya di antara peranti iPhone dan dok sahaja.

Disebabkan harga jualan yang boleh dikatakan agak tinggi, kami mengharapkan Sandisk iXpand Base dilengkapi pengecasan pantas tanpa wayar. Walau bagaimanapun, secara keseluruhan prestasi dan kecekapan yang dibawakan iXpand Base boleh dikagumi.


Celcom Berkolaborasi Bersama MdeC Untuk Program eUsahawan

Celcom telah memeterai perjanjian persefahaman (MoU) bersama Multimedia Development Corporation Sdn. Bhd. (MDeC), sebagai rakan digital untuk program eUsahawan MDeC. Program eUsahawan ini dijalankan menerusi Institusi Latihan Teknikal dan Vokasional (TVET) tempatan dan ia disempurnakan oleh CEO Celcom, Dato’ Sri Shazalli Ramly, bersama CEO MDeC, Dato’ Yasmin Mahmood. Celcom akan meluaskan rangkaian 4G LTE ke kampus TVET, untuk memberi pengalaman penggunaan Internet lebih meluas, di samping membantu proses pembelajaran. Di peringkat awal, sebanyak 34 institusi politeknik di seluruh Malaysia akan dinaiktaraf ke rangkaian 4G LTE.

Di antara kandungan di dalam MoU adalah pemberian kad SIM khas untuk pelajar eUsahawan, pakej smartphone dan tablet, serta penggunaan Escape iaitu sebuah platform dalam talian sebagai bahan bantu pembelajaran. Pelajar boleh menggunakan pasaran dalam talian Celcom, 11street sebagai sebahagian daripada kerja projek mereka. Program ini akan mula dijalankan pada Julai 2015, dan sebanyak 3,000 pelajar telah menyertainya serta 77% pelajar telah berjaya menjana jualan di platform dalam talian, dan memungut jualan sebanyak RM1.3 juta dalam masa 6 bulan sahaja.


Internet Tanpa Had Percuma Kepada Pengguna Celcom Pada 1 Januari 2019

Celcom baru sahaja mengumumkan akan menawarkan internet tanpa had percuma pada esok bersamaan 1 Januari 2019. Tawaran ini bersempena dengan sambutan tahun baru.

Tawaran ini hanya boleh ditebus sebelum 31 Disember 2018, 11:59 malam. Penggunaan internet tanpa had percuma ini bermula dari 1 pagi hingga 7 pagi pada 1 Januari 2019 dan pengguna perlu menggunakan rangkaian 4G LTE.

Apa yang pasti, tawaran ini boleh ditebus menerusi aplikasi Celcom Life atau menu USSD. Pengguna yang menggunakan Celcom Life perlu ke “My Notification” dan pilih “Free Internet On Us”. Bagi USSD pula, anda perlu mendail *118*1#, dan pilih “Free Internet On Us”.

Setelah berjaya, anda akan menerima 1 SMS dan anda boleh terus menggunakan internet tanpa had bermuda dari jam 1 pagi hingga 7 pagi, 1 Januari 2019.


MWC 2019: Sony Xperia 1, Peranti Premium Rekaan Tri-Kamera 12MP Bersama Paparan 21:9

Tahun ini Sony sekaligus memperkenalkan beberapa model Xperia baharu mereka di MWC 2019, selain siri Xperia 10 dan Xperia 10 Plus yang lebih fokus pada kelas pertengahan, lain pula Xperia 1 yang tampil lebih premium dan menyasar pada kelas atasan.

Xperia 1 menawarkan skrin 6.5 inci 4K OLED dengan sokongan nisbah 21:9 CinemaWide, cukup memberikan pengalaman menonton yang istimewa dan tentunya lebih menakjubkan terutamanya ada sokongan kualiti audio kelas tinggi seperti Dolby Atmos.

Gabungan tiga kamera utama beresolusi 12MP (f/1.6) + 12MP (f/2.4) + 12MP (f/2.4) Super wide-angle ini mempunyai kebolehan merakam foto dan video yang sungguh baik, tambahan lagi ciri-ciri menarik seperti 2x optikal zum, rakaman Creator serta Cinema Pro yang dikuasakan oleh CineAlta menjamin keseronokan sepanjang menggunakan peranti ini. Bahagian kamera hadapan tetap sama seperti yang lain iaitu 8MP (f/2.0).

Sebagai peranti premium, Xperia 1 dijana dengan Snapdragon 855 di bawah RAM 6GB dan 128GB ROM, sokongan kad microSD sehingga 512GB tetap disediakan. Pengimbas cap jari terletak di bahagian sisi di bawah butang laras suara, bateri berkapasiti 3300mAh dan menyokong pengecasan pantas Xperia Adaptive Charging.

Harga Xperia 1 dijual pada $899, kira-kira RM3,656 dan ditawarkan dengan pilihan warna Black, Purple, Grey dan White.


DXOMark Mengumumkan Skor iPhone 11 Pro Max: Mencapai 117 Mata Berada Di Tangga Ketiga

Penanda aras terkenal bagi prestasi kamera iaitu DXOMark setelah mendedahkan skor bagi Xiaomi Mi CC9 Pro, terbaru mereka juga mengumumkan skor bagi iPhone 11 Pro Max.

Melalui info yang dikongsikan, iPhone 11 Pro Max mencapai skor keseluruhan 117 mata sekaligus berada di tangga ketiga di belakang HUAWEI Mate 30 Pro dan Xiaomi Mi CC9 Pro Premium Edition.

DXOMark melaporkan bahawa iPhone 11 Pro Max mempunyai kualiti kamera yang amat bagus, prestasi zum yang baik serta kejituan warna yang sangat memuaskan. Teknologi Deep Fusion yang baru sahaja diedarkan melalui kemaskini iOS 13.2 juga berjaya meningkatkan tahap keperincian gambar.

Satu-satunya kekurangan adalah kesan noise masih kelihatan walaupun telah diperbaiki berbanding XS Max, di keadaan pencahayaan yang kurang.


Huawei Siri Mate 20 Jadi “Raja” Pengecasan Pantas – Atasi iPhone & Samsung

Ketahanan dan saiz bateri merupakan salah satu aspek terpenting bagi sesebuah telefon pintar. Tambahan pula, pengguna kini lebih cenderung untuk memilih telefon pintar dengan ketahanan bateri yang maksimum.

Memperkanalkan siri Mate 20 merupakan satu langkah terbaik yang diambil oleh Huawei kerana ia dilengkapi teknologi terkini jika dibandingkan dengan beberapa model lain seperti Samsung dan Iphone.

Huawei tenyata begitu bijak apabila menggunakan bateri berkapasiti gergasi untuk siri ini. Mate 20 Pro dilengkapi dengan bateri 4,200 mAh, Mate 20 menyokong bateri 4,000 mAh dan 5,000 mAh pula melengkapi Mate 20X.

Ia membekalkan tenaga yang mencukupi sekaligus menjadikan pengguna tidak lagi berdepan dengan sebarang masalah yang melibatkan bateri. Tidak seperti Samsung Galaxy Note 9 dan iPhone XS di mana masing-masing dilihat hadir dengan saiz kapasiti bateri yang standard iaitu 4,000 mAh dan 3,175 mAh.

Selain dilengkapi dengan kapasiti beteri gergasi melalui USB Type-C, siri Mate 20 turut menyokong teknologi pengecasan pantas berasaskan 40 W yang terbina pada model Mate 20 Pro – kebolehan mengecas sehingga 70% dalam tempoh hanya 30 minit.

Keadaan ini dikatakan lebih pantas berbanding telefon tercangih daripada Apple iaitu iPhone XS yang mengambil masa 30 minit untuk mengecas sehingga kira-kira 50 peratus menggunakan pengecas 30W.

Jika dibandingkan dengan Samsung Galaxy Note 9, Mate 20 Pro sememangnya lebih kedepan apabila hadir dengan pengecasan tanpa wayar 15W. Tidak seperti Samsung Galaxy Note 9 yang hanya menawarkan pengguna pengecasan tanpa wayar Qi pada 7.5W.

Mate 20 Pro turut mendapat kelulusan TUV Rheinland Safety Testing and Certification bagi memastikan keselamatan pengguna terjamin sepanjang menggunakan pengecasan pantas ini.

Mate 20 Pro juga memperkenalkan teknologi sokongan Wireless Quick Charge yang membolehkan ia digunakan sebagai powerbank untuk telefon berkemampuan pengecasan tanpa wayar lain termasuk siri iPhone X.

Ia sekaligus membolehkan pengguna menjadi ‘penyelamat’ kepada rakan-rakan mereka yang mungkin kehabisan bateri pada waktu yang amat memerlukan.

Dengan kewujudan sebilangan kecanggihan ini, tidak keterlaluan jika dikatakan siri Mate 20 sememangnya peranti terbaik sekaligus serta layak menjadi ‘raja’ dalam dunia gajet sekaligus mengalahkan iPhone dan Samsung.


Kemaskini Aplikasi Astro Go Anda – Tampil Dengan Antaramuka baru Yang Lebih Kemas

Pengumuman buat pengguna Astro Go, kini aplikasi ini telah menerima kemaskini bermula hari ini. Menariknya dalam kemas kini terbaharu ini, antaramuka aplikasi ini dilihat tampil dengan lebih kemas.

Menariknya, ia dilengkapi dengan tema yang lebih gelap pada keseluruhan aplikasi atau laman sesawang. Turut dilihat perubahan apabila ia memaparkan imej kerdil dengan kandungan yang lebih besar.

Dari aspek penstriman pula, ia mampu dilakukan dengan lebih pantas berbanding sebelum ini. Menurut pihak Astro, carian kandungan turut ditambah baik.

Apa yang perlu anda lakukan hanyalah mengemaskini aplikasi Android dan iOS terlebih dahulu bagi menikmati penambahbaikan ini.


Lazada Cipta Rekod Langkau Rekod Jualan 11.11!!!

Tinggal beberapa jam sahaja lagi, tetapi Lazada sudahpun melangkaui rekod jualannya bagi 11.11.

Tinggal beberapa jam sahaja lagi sebelum jualan ini berakhir dan anda masih berpeluang menikmati pelbagai tawaran menarik ketika Crazy Flash Sale.

Layari laman sesawang https://lzd.co/1111BiggestOneDaySaleMY untuk menikmati tawaran yang lebih menarik.


Instagram Walla Ditawarkan Kepada Pengguna Xpax

Celcom hari ini mengumumkan Instagram Walla kini boleh dinikmati oleh semua pengguna Xpax. Instagram Walla merupakan pelan data internet sebanyak 10GB khusus untuk laman sosial popular iaitu Instagram.

Mulai hari ini, semua pengguna yang melanggan man-mana pelan internet Xpax ditawarkan Instagram Walla dimana anda akan diberikan kuota sebanyak 10GB secara percuma. Ini juga termasuk pelan yang terendah RM3 untuk 1GB sehari.

Para pengguna kini boleh memilih untuk melanggan perkhidmatan nilai tambahan Instagram Walla melalui pas-pas yang bersesuaian.

Tawaran ini berlangsung untuk tempoh terhad dan ia boleh dilanggan menggunakan tanda pagar *118# pada peranti masing-masing. Layari laman Xpax untuk mendapatkan maklumat lanjut.


[Ura-Ura] : Adakah Ini Gambaran & Susunan Kamera Utama HUAWEI Mate 30 Pro?

Berita ketirisan mengenai HUAWEI Mate 30 Pro mula bertiup kencang. Kali ini, media sosial dibanjiri pula dengan satu lagi maklumat tertiris mendedahkan pandangan belakang peranti tersebut – memaparkan reka bentuk dan susunan kamera utama peranti.

Mate 30 pro based on leaksCamera designs is like Porsche 911GT3 RS front light design, remind me to Lumia phone ☺#HuaweiMate30Pro pic.twitter.com/eWgAEzm1uV

— Teme (特米)😷 (@RODENT950) July 3, 2019

Memetik imej tersebar, kamera utama Mate 30 Pro dilihat menyertakan modul berbentuk bulat dengan sokongan empat lensa – Lensa dan LED flash diletakkan dalam bentuk “X”. Imej bocor turut mendedahkan peranti tersebut bakal dilengkapi lensa Leica dan didakwa menawarkan 5x zoom optikal. Pun begitu, tiada maklumat lanjut mengenai konfigurasi kamera.

Pada masa sama, panel hadapan siri HUAWEI Mate juga didakwa telah bocor. Imej tersebar memaparkan peranti ini berkemungkinan disertakan dengan binaan bezel yang nipis berbanding model terdahulu. Selain itu, ia juga dilihat menyertakan kemasan sisi melengkung ke arah skrin. Bezel pada bahagian atas telah dikaburkan – jadi agak sukar untuk menentukan sama ada ia mempunyai notch ataupun tidak.

Seperti biasa, maklumat tertiris masih ‘rumors’ semata-mata dan belum diketahui mengenai kesahihannya. Jadi, apa pendapat korang mengenai rekaan ini? Adakah sesuatu yang menarik atau sebaliknya? Kongsikan dengan kami!


Digi Home Fibre ‘Terbang’ Ke Sabah – Serendah RM89/Bulan Untuk 50Mbps

Digi mengukuhkan lagi komitmennya dalam usaha menghubungkan lebih ramai rakyat Malaysia di seluruh negera dengan memperkenalkan Digi Home Fibre di Sabah – dalam usaha menyokong keperluan digital rakyat Sabah yang semakin meningkat.

Dikuasakan oleh rangkaian terbesar di Malaysia, Digi Home Fiber menawarkan kelajuan yang tidak terhad sehingga 1Gbps pada harga bermula dari serendah RM99 sebulan dengan modem percuma dan pemasangan dalam masa dua hari.

Memeriahkan lagi pelancaran ini, Digi memaklumkan pelanggan baru dan sedia ada yang menetap di Sabah boleh menikmati rebat seumur hidup sehingga RM20 apabila memasang pelan Digi Postpaid terpilih dengan Digi Home Fiber.

Melalui pakej ini, Digi Home Fibre ditawarkan hanya bermula dari RM89/bulan untuk 50Mbps dan RM179/bulan untuk 1Gbps. Bagi yang berminat, promosi berlangsung sehingga 30 September 2019. Maklumat lanjut layari, Digi.


Samsung Tawar Kad MicroSD 128GB Percuma Untuk Setiap Pembelian Tablet Terpilih

Kami bawakan berita baik untuk anda semua! Dapatkan kad MicroSD sehingga 128GB secara PERCUMA dengan setiap pembelian tablet terpilih dari siri Samsung Tab S dan Tab A. Berikut adalah senarai produk yang terpilih :

Promosi bermula HARI INI hingga 31 Disember 2018. Bagi yang berminat, anda boleh mendapatkannya di mana-mana pengedar sah samsung berdekatan anda! Untuk mengetahui lebih lanjut mengenai promosi akhir tahun daripada Samsung, klik SINI.


Tempahan Hotel Kini Lebih Mudah Dengan Aplikasi Hotels.com

Aplikasi Hotels.com merupakan sebuah aplikasi yang memudahkan penggunanya menempah perjalanan di samping mendapat penjimatan serta-merta dan menikmati penginapan percuma untuk perjalanan akan datang.

Seiring dengan perkembangan era teknologi, Hotels.com kini memperkenalkan ciri baharu iaitu arahan suara menggunakan fungsi Siri untuk memudahkan pengguna mendapat maklumat mengenai tempahan, alamat, peta, dan waktu daftar masuk hotel.

Dengan ciri baharu ini, kini pengguna hanya perlu memberi arahan suara dihujung bibir tanpa perlu mengakses aplikasi pada peranti. Fungsi ciri baharu ini boleh dinikmati melalui Sistem Operasi (OS) Apple yang baru dilancarkan iaitu iOS12.


Oppo Reno Bakal Tampil Dengan Teknologi Ultra Clear Night View 2.0 – Hasil Gambar Luar Biasa!

OPPO terus menggoda peminat dengan menerbitkan video acah pendek untuk OPPO Reno. Menariknya, video tersebut memberikan petunjuk bahawa kamera OPPO Reno bakal hadir dengan teknologi Ultra Clear Night View 2.0 – keupayaan penggambaran malam yang menakjubkan.

Seterusnya, beberapa keping sample gambar yang yang diambil dengan peranti tersebut juga telah dikongsi. Memetik imej tersebut, ternyata ianya memberikan hasil yang cukup padu. Turut dapat dilihat, setiap gambar yang terhasil juga kelihatan nampak menyerlah seakan-akan melihatnya dengan mata kasar.

Sejauh mana hebatnya? Okay, let’s check it out!


Aplikasi Rare: Chromium, Pelayar Web Pantas & Ringan Untuk Peranti Dengan Cip Snapdragon

Kami sentiasa mengorek segenap pelusuk Internet bagi mendapatkan aplikasi terbaik untuk dipasangkan pada smartphone kami. Hari ini kami menjumpai Chromium, pelayar web yang ringan dan pantas, dan kami mendapati ia berfungsi jauh lebih baik dari aplikasi asli Chrome pada smartphone kami.

Chromium dibina oleh Arter97 menggunakan kerangka aplikasi Chrome. Beliau kemudiannya melakukan pelbagai modifikasi kepada sistem tersebut bagi mengoptimumkan prestasi aplikasi pada smartphone yang menggunakan cip pemproses Snapdragon. Selain itu, Chromium ciptaannya menawarkan fungsi paparan Night Mode dan juga navigasi gesture yang amat menarik.

5. Lancarkan aplikasi dan kami cadangkan anda biarkan semua tetapan

6. Pergi ke menu (tiga titik pada bahagian kanan bar aplikasi) dan anda boleh aktifkan fungsi Night Mode pada pilihan Settings.

8. (Kanan) Anda boleh navigasi halaman web dengan swipe dari kanan atau kiri skrin.


Twitter Dan Yahoo Berpotensi Untuk Digabungkan

Jutawan Warren Buffett, media UK The Daily Mail dan syarikat telekomunikasi AT & T merupakan nama-nama yang dikatakan telah menyatakan minat untuk membeli Yahoo, yang sedang giat mencari pemilik baru bagi mengembalikan keteguhan kepada syarikat tersebut.

Sekarang, kita boleh menambah Twitter ke dalam senarai itu, menurut New York Post.

Eksekutif Twitter bertemu dengan CEO Yahoo, Marissa Mayer minggu lalu. Menurut beberapa laporan penerbitan pertemuan tersebut bagi membincangkan potensi penggabungan. Walau bagaimanapun, CEO Twitter Jack Dorsey tidak hadir semasa perbincangan.

Mayer pada bulan Februari mengumumkan bahawa beliau akan membuat atau menjalankan rancangan untuk memberi kestabilan ke dalam Yahoo yang kini sedang bergelut, ini termasuklah memotong 1,700 tenaga kerja. Beliau juga telah mengumumkan kepada bakal pembeli, bahawa dia dan lembaga pengarah Yahoo sudah bersedia untuk “melibatkan diri dalam cadangan strategik.”


Adyen memperluas penawaran pemerolehannya kepada Emiriah Arab Bersatu

– Adyen melancarkan penyelesaian pemerolehannya di UAE bagi membantu perniagaan mencapai kadar kelulusan yang lebih tinggi, pengalaman pelanggan yang lebih baik dan perdagangan yang disatukan sepenuhnya demi menyokong ekonomi digital yang berkembang maju di rantau ini.

– Platform terkemuka ini memperkasakan banyak jenama terbesar di dunia seperti Microsoft, Facebook, L’Oréal, Spotify dan Uber serta semakin berkembang di rantau ini dengan portfolio jenama terkenal yang kukuh – termasuk Foodics, Fabergé dan HMSHost International.

DUBAI, UAE, 2 Jun 2021 /PRNewswire/ — ADYEN (AMS:ADYEN), platform pembayaran pilihan bagi kebanyakan syarikat terkemuka di dunia, hari ini mengumumkan perluasan perkhidmatan pemerolehan tempatan yang merangkumi Emiriah Arab Bersatu (UAE), menggambarkan komitmennya terhadap rantau Timur Tengah. Dengan keupayaan pemerolehan di UAE, Adyen menyediakan kedua-dua perniagaan domestik dan antarabangsa dengan penyelesaian pembayaran yang lebih baik, yang membolehkan kadar kelulusan yang lebih tinggi dan aliran pembeli yang lebih baik serta lancar. Antara pedagang pertama yang meraih manfaat daripada tawaran pemerolehan Adyen ialah Foodics, Fabergé dan HMSHost International.

Di UAE, Adyen menyokong perniagaan dengan rangkaian produk dan ciri yang sama seperti di rantau lain, termasuk penyelesaian anti-penipuan bersepadu sepenuhnya dan set alat pengoptimuman pendapatan. Meliputi keseluruhan aliran pembayaran melalui platform tunggal untuk transaksi dalam talian, di kedai dan dalam aplikasi, pemerolehan tempatan Adyen membantu para pedagang membina pengalaman pembayaran yang lancar kepada para pembeli.

“Pelancaran penyelesaian pemerolehan UAE ini membolehkan kami menawarkan penyelesaian tempatan yang selama ini dicari oleh para pedagang. Kami bersedia mengurangkan masalah yang sedang dihadapi oleh para pedagang dalam pasaran UAE,” ujar Sander Maertens, Ketua Adyen di Timur Tengah. “Kami berharap dapat memberikan akses penyelesaian pemerolehan yang unggul kepada para pedagang yang berupaya menyediakan perkhidmatan pembayaran yang kekal kental pada masa depan dan mendorong hasil yang lebih tinggi apabila kita memberi mereka akses kepada keupayaan penuh platform Ayden.”

“Cita-cita kami adalah untuk mewujudkan pengalaman yang positif kepada orang ramai di mana-mana sahaja, tanpa mengira tempat,” kata Dennis Hoogreef, Naib Presiden IT dan Prasarana HMSHost International. “Adyen mempunyai keupayaan untuk berinovasi secara pantas dari segi teknologi, memberi kami peluang untuk menawarkan pengalaman pelanggan yang lancar meliputi seluruh pasaran operasi kami. Ini amat penting kepada syarikat kami yang mempunyai operasi global di seluruh pasaran tempatan dan antarabangsa. Kami teruja menjadi salah satu syarikat pertama yang menggunakan khidmat Adyen di UAE.”

Di UAE, Adyen ialah penyedia pembayaran pertama dan satu-satunya yang menawarkan penyelesaian perdagangan bersepadu melalui platform tunggal. Dengan sambungan proses pembayaran menggunakan kad secara langsung kepada Visa dan Mastercard, transaksi akan diproses secara setempat di UAE melalui platform Adyen. Kaedah pembayaran lain yang disokong termasuk American Express, UnionPay International, Diners, Discover, JCB, WeChat dan AliPay.

Kemasukan Adyen ke UAE disokong menerusi kerjasama dengan Network International, pendaya perdagangan digital yang terkemuka di seluruh rantau Timur Tengah dan Afrika (MEA). Network International akan menyokong Adyen dengan perkhidmatan penajaan skim bagi pembelian melalui Visa dan Mastercard.

Tentang AdyenAdyen (AMS: ADYEN) ialah platform pembayaran pilihan bagi kebanyakan syarikat terkemuka di dunia yang menyediakan infrastruktur serba lengkap lagi moden dan dihubungkan terus kepada Visa, Mastercard serta kaedah pembayaran pilihan pengguna secara global. Adyen menyediakan pembayaran tanpa geseran di seluruh saluran dalam talian, mudah alih dan di kedai. Dengan pejabat yang terletak di seluruh dunia, Adyen memberikan perkhidmatan kepada pelbagai pelanggan termasuk Facebook, Uber, Spotify, Casper, Bonobos dan L’Oréal. Pelancaran pemerolehan Adyen di Emiriah Arab Bersatu dan kerjasama dengan Foodics, Fabergé dan HMSHost International seperti yang dijelaskan dalam berita ini menggariskan perkembangan dan pertumbuhan berterusan Adyen yang seiring dengan para pedagang semasa dan baharu sebagai sebahagian daripada hala tuju urusan perniagaan yang lazim. Ibu pejabat Timur Tengah Adyen terletak di Pusat Kewangan Antarabangsa Dubai (DIFC).

Keywords:  Banking/Financial Service Computer/Electronics Electronic Commerce Corporate Expansion


Touch ‘N Go eWallet Kini Di Lazada – Nikmati Keseronokan Membeli Belah Mulai Sekarang!

Touch ‘n Go eWallet secara rasminya mengumumkan kerjasama mereka dengan Lazada Malaysia, turut menawarkan pengguna TNG eWallet pengalaman membeli-belah yang lebih cepat, lancar dan lebih bernilai.

Sebagai sebahagian daripada komitmen TNG eWallet untuk menyediakan pengalaman yang memuaskan, para pengguna boleh Makan, Main dan Riang dengan sepenuhnya dengan promosi dan cashback yang hebat sempena festival membeli-belah popular Lazada pada 11.11 dan 12.12.

Anda boleh dapatkan diskaun RM5 dengan pembelian minimum RM50 menggunakan TNG eWallet, tebus Baucar Bayaran Koleksi RM5 melalui aplikasi Lazada hingga 31 Oktober 2019. Maklumat lanjut, layari Touch ‘n Go eWallet.


Samsung Kembali Dengan Galaxy TabPro S Edisi Emas

Walaupun pihak Samsung masih berusaha mencari punca masalah berlakunya letupan pada Galaxy Note7, tetapi ini tidak mempengaruhi Samsung untuk terus melancarkan peranti barunya. Baru-baru ini pihak Samsung telah memperkenalkan Galaxy TabPro S terbaru mereka, sebuah peranti 2-dalam-1 yang hadir dengan spesifikasi lebih baik dan tentunya pilihan warna baru.

Samsung Galaxy TabPro S Gold Edition ini merupakan peranti 2-dalam-1, di mana ia akan hadir bersama satu papan kekunci tambahan. Dilengkapi dengan Windows 10 dan Intel Core M3 2.2GHz, tablet ini turut dipertingkatkan dengan memori sebesar 8GB RAM dan 256GB ROM, berbanding model sebelumnya yang hanya hadir dengan 4GB RAM dan 128GB ROM.

Selain paparan skrin yang berukuran 12 inci Super AMOLED, beresolusi 2160 x 1440 piksel, TabPro S juga menawarkan 5 Megapiksel bagi kamera utama dan hadapan. Walaupun spesifikasi ini agak ketinggalan pada masa kini, tetapi ia masih mampu membuat rakaman video beresolusi HD penuh (1920 x 1080), serta menonton video dalam 4K resolusi. Menurut Samsung, kapasiti bateri adalah 5200mAh yang mampu bertahan selama 10 jam untuk menonton video.

Harga jualan bagi Samsung Galaxy TabPro S adalah USD 999.99, kira-kira RM 4218.18. Adakah peranti ini akan memasuki pasaran Malaysia, kita nantikan pengumuman dari Samsung Malaysia.


Reviu Eksklusif: OPPO R15 Pro, Penggambaran Dwi Kamera 16MP + 20MP Bersama Ciri 3D Potrait Light!

Apa yang menariknya OPPO R15 Pro? Ia merupakan telefon pintar pertama keluaran OPPO yang menawarkan lensa kamera dwi-kamera dengan ciri-ciri penggambaran yang menarik. Tidak hanya memfokuskan kepada fungsi penggambaran, R15 Pro juga sesuai untuk mereka yang mementingkan prestasi sesebuah  peranti.

Dioperasikan oleh Android 8.1 Oreo dengan pemproses Snapdragon 660 berkelajuan Octa-core 2.2GHz, peranti ini menawarkan RAM 6GB dan storan sebesar 128GB. Malah kehadiran pengecasan pantas VOOC pula membolehkan anda mengecas bateri berkapasiti 3,430mAh dengan lebih pantas.

Tidak mahu ketinggalan dalam menghasilkan lensa dwi-kamera, R15 Pro adalah model pertama OPPO yang hadir dengan penggambaran dwi-kamera utama.

Menawarkan lensa beresolusi 16MP+20MP dengan sokongan PDAF, gandingan sensor Sony IMX519 bersama aperture f/1.7 ini mampu menghasilkan gambar yang lebih cerah dengan dinamik warna yang lebih baik walaupun dalam pencahayaan rendah.

Sokongan teknologi AI Beauty 2.0 pada kamera swafoto R15 Pro dilihat sebagai perintis swafoto yang sempurna.

Ia mampu mengesan jantina, umur, warna kulit dan tekstur serta persekitaran pencahayaan yang mampu memberikan pengalaman berswafoto yang lebih sempurna dan semula jadi kepada kaki swafoto.

Tidak dinafikan kesemua telefon pintar dwi-kamera hari ini menawarkan kamera utama dengan efek bokeh, tetapi tidak semua peranti tersebut menyediakan ciri latar belakang hitam.

Salah satu kelebihan R15 Pro adalah kamera utamanya boleh mengambil gambar bokeh dengan efek 3D Potrait Lighting.

Bagi memberi lebih keseronokan semasa mengambil gambar, telefon pintar ini telah hadir dengan pelekat AR yang comel dan menarik untuk digunakan.

Pengguna boleh memilih pelekat yang disukai sebelum mengambil gambar menggunakan kamera utama ataupun swafoto. Jadi, jangan ketinggalan untuk berkongsi gambar anda ke laman sosial.

Kebanyakan telefon pintar hari ini hadir dengan sokongan pengecaman wajah yang dikenali sebagai Facial Unlock, begitu juga dengan OPPO R15 Pro.

Kelebihan pengecaman wajah ini adalah dapat membuka kunci lebih pantas serta dapat membaca tekstur wajah pengguna walaupun ketika sedang basah.

Selain itu, teknologi pengimbas cap jari juga disediakan bagi mereka yang tidak mahu menggunakan fungsi pengecaman wajah ini.

Sepertimana OPPO F7, R15 Pro juga hadir dengan sokongan Full Screen Multitasking yang membolehkan pengguna membuat tugasan dengan mudah.

Sebagai contoh, jika menerima SMS ketika sedang bermain permainan mudah-alih, anda boleh terus membaca mesej sambil bermain. Namun begitu, fungsi ini perlu diaktifkan terlebih dahulu di ruangan tetapan. Smart Convenience ⇒ Full Screen Multitasking ⇒ ON

Telefon pintar ini tidak hanya memfokuskan kepada fungsi multimedia sahaja, tetapi juga kepada mereka yang mementingkan prestasi sesebuah peranti.

Kepada yang gemar bermain permainan mudah alih, telefon pintar ini boleh dipertimbangkan kerana ia dibekalkan dengan RAM 6GB dan storan 128GB. Malah sokongan Game Acceleration pula memudahkan anda mengawal permainan.

Sokongan teknologi VOOC Flash Charge pada R15 Pro pastinya menjanjikan masa mengecas yang sangat pantas kerana berdasarkan kenyataan yang dibuat, dengan hanya 5 minit masa mengecas, anda berupaya menikmati 2 jam masa panggilan. Ini bermakna, anda tidak perlu menunggu terlalu lama untuk mengecas penuh bateri berkapasiti 3,430mAh yang dimiliki oleh telefon pintar ini.

Walaupun kedua-dua peranti ini memfokuskan kepada pengguna yang gemar berswafoto, tetapi ia masih dibekalkan dengan pemproses berkuasa.

Bagi yang mementingkan prestasi ketika membeli telefon pintar, apa kata anda lihat dahulu ujian benchmark yang dijalankan sendiri oleh kami sebagai panduan memilih peranti mana yang terbaik!

Tidak seperti kebanyakan telefon pintar keluaran OPPO sebelum ini, R15 Pro bukan sahaja peranti yang memfokuskan kepada pengguna yang suka berswafoto dengan kehadiran teknologi Beauty AI, tetapi juga hadir dengan spesifikasi kelas atasan yang pastinya mampu menarik perhatian gamers! Istimewanya model ini, ia adalah telefon pintar pertama keluaran OPPO yang menyokong dwi-kamera dan dibawa masuk ke pasaran tempatan. Dengan lensa penggambaran 16MP + 20MP, tiada masalah untuk anda mengambil gambar bokeh dan monokrom yang cantik!

Walaupun masih mengekalkan paparan skrin dengan nisbah 19:9, tetapi ia menampilkan saiz skrin lebih besar berbanding OPPO F7 berukuran 6.28 inci serta menawarkan rekaan gelas 3D yang kelihatan lebih premium. Kehadiran teknologi pengecasan pantas VOOC pula memudahkan pengguna tanpa perlu menunggu lama untuk mengecas telefon pintar ini.

Malah peningkatan prestasi dan juga bateri yang ditawarkan oleh OPPO R15 Pro juga mampu menarik perhatian bagi mereka yang gemar bermain permainan mudah-alih. Namun begitu, tidak dinafikan harga yang ditawarkan oleh OPPO R15 Pro bukanlah dari kategori mampu milik.


1,000 Unit Huawei nova 3 RED Habis Direbut!

Promosi isitimewa kepada ahli kad AirAsia BIG LOYALTY bagi setiap pembelian Huawei nova 3 edisi merah telah berakhir dengan rebutan yang mengagumkan! Menurut Matthew Ng, Timbalan Pengarah Negara, Huawei Malaysia, promosi jualan atas talian ini habis direbut dalam sekelip mata sahaja.

Misi Huawei di mana sentiasa meletakkan pengalaman pengguna terbaik dalam teknologi dan inovasi, serta merealisasikan gaya hidup AI yang dipertingkatkan adalah kunci utama peranti Huawei mendapat permintaan tinggi di kalangan orang ramai.

Huawei nova 3 masih boleh didapati di Huawei Experience Store terpilih pada harga RM1,899, terdapat tiga pilihan warna iaitu merah, hitam dan Iris Purple.


[Tertiris] : Spesifikasi Penuh OPPO Reno3 Kini Bocor – Dedah Reka Bentuk & Spesifikasi Dalaman Peranti

Terdapat desas-desus mengatakan OPPO bakal memperkenalkan pewaris baru iaitu OPPO Reno3 tidak lama lagi. OPPO dilihat masih berteka teki mengenai spesifikasinya – bagaimanapun terdapat sumber mengatakan bahawa ianya telah pun bocor di laman TEENA sekaligus mendedahkan reka bentuk dan spesifikasi dalaman peranti.

Memetik sumber, OPPO Reno3 muncul dengan kod nama PCPM00 dijangka membawakan paparan bersaiz 6.4″ AMOLED dengan resolusi FHD+. Peranti ini membawakan sokongan pengimbas cap jari terbina pada paparan. Enjin dalaman peranti dijangka dikuasakan oleh cip pemproses octa-core yang dipadukan dengan 8GB RAM dan storan dalaman 128GB. Menariknya, ia dikatakan bakal menyertakan slot kad microSD yang boleh dikembangkan sehingga 256GB.

TEENA turut mendedahkan ia membawakan sokongan empat kamera utama dengan gabungan lensa 48MP + 8MP + 2MP + 2MP dan kamera selfie pula sebesar 16MP. Jika diteliti, ketersediaan butang kuasa terletak pada sebelah kanan, manakala butang laras suara pula di sebelah kiri. Bateri peranti dijangka sebesar 3,935mAh.

Pada masa sama, OPPO juga dijangka bakal memperkenalkan OPPO Reno3 Pro 5G pada acara yang sama. OPPO mengesahkan versi bakal membawakan paparan melengkung luar biasa, bateri sebesar 4,025mAh dan berat kurang daripada 180gram. Mungkin kita bakal dengar lebih lanjut mengenainya pada masa akan datang? Stay tuned.


Reviu Eksklusif: OPPO F5, Apa Yang Menarik?

Kalau anda sudah membaca artikel bahagian rekaan OPPO F5, tentu terpikat dengan reka bentuknya yang mempunyai skrin hampir penuh bukan? Dengan fizikal yang menawan mata, apa kehebatan atau keunikan yang ada pada OPPO F5? Kita bacakan seterusnya…

Sepertimana telefon pintar keluaran OPPO sebelum ini, F5 menggunakan sistem antaramuka Color OS 3.2 yang dibantu ekosistem Android 7.1 Nougat. Selain memaparkan paparan antaramuka yang kemas dan mudah untuk digunakan, ia juga lebih mesra pengguna.

Pengimbas cap jari yang sebelum ini diletakkan di bahagian muka depan kini dialihkan ke bahagian belakang peranti. Ini kerana OPPO telah mengintegrasikan sensor pengecaman wajah yang dipanggil Facial Unlock untuk membuka kekunci peranti dengan lebih mudah dan pantas.

Lebih menarik, sistem pengecaman wajah ini dikatakan mampu membaca tekstur wajah pengguna yang sedang basah.

OPPO juga telah memasang perisian istimewa pada F5 yang dkenali sebagai Clone Apps, ia membolehkan anda menggunakan dua akaun media sosial secara serentak. Buat masa sekarang, aplikasi yang menyokong Clone Apps adalah WhatsApp, Line dan BBM sahaja.

Ramai yang bertanya adakah model ini sesuai untuk mereka yang gemar bermain permainan mudah alih? Bagi eRing, telefon pintar ini boleh dipertimbangkan!

Selain dibekalkan dengan RAM sebesar 4GB/6GB, ia turut dikuasakan oleh pemproses Octa-core berkelajuan 2.3GHz, 64-bit bersama grafik MediaTek Helio P20.

Malah kehadiran paparan skrin bersaiz 6.0 inci pastinya memberikan keseronokan semasa bermain.

Kehadiran fungsi Smart Split membolehkan anda membuat tugasan dengan mudah! Jika menerima SMS ketika sedang menonton video, anda boleh terus membaca mesej sambil menonton video, tetapi anda perlu mengaktifkan fungsi ini terlebih dahulu di ruangan tetapan.

Berkenaan kamera depan, OPPO F5 dibekalkan dengan sensor 20 Megapiksel f/2.0 AI Beauty yang mampu mengenalpasti jantina dan umur melalui pengimbas wajah. Bukan itu sahaja, ia juga mampu melaraskan cahaya yang masuk ke dalam sensor mengikut tona warna serta jenis kulit si pengguna.

Kamera utama pula hadir dengan sensor 16 Megapiksel f/1.8 boleh mengambil gambil gambar bokeh malah sesuai untuk penggambaran di dalam pencahayaan yang malap.

Ulasan: Dengan bajet sebanyak RM 1300, tidak dapat dinafikan lagi bahawa OPPO F5 boleh dianggap antara peranti Android yang menawarkan prestasi terbaik di dalam kategorinya.

Ulasan: Berdasarkan kenyataan yang dikongsikan oleh OPPO, model F5 yang tampil dengan bateri berkapasiti 3200mAh ini turut dilengkapi dengan keupayaan pengecasan pantas yang dikenali sebagai VOOC. Kami telah membuat ujian pengecasan bateri, dan keputusannya sangat memuaskan.

Memandangkan OPPO F5 memfokuskan kepada pengguna yang suka berswafoto, di sini kami menyertakan sekali hasil gambar swafoto dari dua lagi model popular yang ada di pasaran iaitu vivo V7+ dan juga Huawei nova 2 Plus.

Ulasan: Jika dilihat secara keseluruhan, kesemua hasil gambar yang dipertandingkan mempunya keistimewaan sendiri. OPPO F5 dan nova 2 Plus menghasilkan gambar Beauty yang setara, cuma vivo V7+ hasilnya lebih gelap tetapi masih mengekalkan ketelitian gambar.

Ulasan: Hasil gambar bokeh pula memihak kepada OPPO F5 kerana warnanya lebih natural dan efek yang lebih teliti serta boleh dilaraskan. Hasil bokeh tidak nampak jelas sangat pada Huawei Nova 2 Plus, manakala vivo V7+ tidak kurang hebatnya terutama keseluruhan warnanya masih baik.

Ulasan: Jika dilihat gambar yang diambil dalam pencahayaan kurang, OPPO F5 tidak seterang vivo V7+ dan Huawei Nova 2 Plus. Secara keseluruhannya, hasil gambar dalam keadaan low light ini masih memuaskan.

• Flash mode: No flash • Piksel: 4608 x 3456 • ISO: 694 • Focal Length: 3.65mm • Aperture: f/1.8 • Exposure time: 1/50s • White Balance: Auto • Saiz: 3.7 MB

• Flash mode: No flash • Piksel: 4608 x 3456 • ISO: 1355 • Focal Length: 3.65mm • Aperture: f/1.8 • Exposure time: 1/33s • White Balance: Auto • Saiz: 3.3 MB

 • Flash mode: No flash • Piksel: 6912 x 9216 • ISO: 387 • Focal Length: 3.65mm
• Aperture: f/1.8 • Exposure time: 1/50s • White Balance: Auto • Saiz: 13.1 MB

• Flash mode: No flash • Piksel: 3456 x 4608 • ISO: 102 • Focal Length: 3.65mm
• Aperture: f/1.8 • Exposure time: 1/1821s • White Balance: Auto • Saiz: 5.1 MB

• Flash mode: No flash • Piksel: 9216 x 6912 • ISO: 1811 • Focal Length: 3.65mm
• Aperture: f/1.8 • Exposure time: 1/17s • White Balance: Auto • Saiz: 15.9 MB

Seperti kebanyakan model keluaran OPPO sebelum ini, jelas dapat dilihat bahawa model F5 pastinya mampu menarik perhatian golongan mereka yang suka berswafoto. Apa yang menariknya model ini, ia bukan sahaja menawarkan lensa depan beresolusi 20 Megapiksel dengan satu teknologi baru dipanggil AI Beauty Recognition, ia juga mampu mengenalpasti jantina dan umur melalui pengimbas wajah.

Selain menyediakan sensor pengimbas cap jari yang mampu melindungi telefon pintar anda dari diceroboh, OPPO F5 turut dilengkapi dengan sokongan pengimbas wajah yang diberi nama Facial Unlock.

Secara kesimpulannya, tidak dinafikan lagi bahawa OPPO F5 bukan sahaja telefon pintar untuk golongan yang gemar berswafoto, malah turut sesuai untuk mereka yang inginkan sebuah telefon pintar berkuasa dengan memori, RAM serta paparan skrin yang besar.


Charting App, Pembentangan Tidak Membosankan

Charting App adalah aplikasi yang perlu anda cuba sekiranya anda kerap melakukan pembentangan. Dengan aplikasi ini pembentangan data anda tidak lagi suram dan membosankan, Charting App membantu anda menghasikan carta bar, carta garisan, carta pai dan banyak lagi dalam visual yang lebih menarik dan menghiburkan.

Jadi tidak ada lagi penonton yang menguap ketika anda membentangkan kerja anda. Selepas anda menghasilkan carta melalui aplikasi ini, anda boleh eksport imej tersebut ke dalam komputer melalui sambungan kabel ataupun pindahkannya ke email atau servis cloud.


Samsung Dipercayai Telah Mengemaskini Rekaan Slot S Pen Pada Galaxy Note 5

Pada awal kemunculan Samsung Galaxy Note 5 di pasaran, ramai pengguna yang merungut akan masalah S Pen yang akan tersekat di dalam slotnya apabila ianya dimasukkan secara terbalik. Isu ini telah mendapat perhatian yang sangat meluas dan satu istilah baru telah diwujudkan untuk merujuk kepada masalah tersebut yang dipanggil sebagai ‘Pengate’. Menarik keluar S Pen yang diletakkan secara terbalik di dalam slot tersebut secara kasar akan mengakibatkan kerosakan mekanisma penting, sekaligus akan merosakkan sensor khas untuk melancarkan Air Command.

Menyedari akan isu yang dihadapi itu, pihak Samsung sendiri telah mengingatkan kepada pengguna Galaxy Note 5 agar tidak memasukkan S Pen secara terbalik di dalam slotnya. Tetapi tanpa disedari, baru-baru ini nampaknya Samsung telah mengemaskini rekaan slot S Pen pada phablet generasi kelima keluarannya itu tanpa sebarang pengumuman dibuat. Berdasarkan kepada gambar yang diperolehi, mekanisma pengunci yang juga bertindak sebagai sensor Air Command telah diubah suai supaya tidak lagi akan tersekat sekiranya S Pen dimasukkan secara terbalik.


Terhangat! Siri HUAWEI P40 Bakal Diperkenalkan Pada 26 Mac Ini Di Paris!

Selain muncul dengan pelbagai penawaran produk baharu, HUAWEI sempat berkongsi satu lagi berita gembira dengan mengesahkan bahawa siri HUAWEI P40 bakal muncul secara rasmi pada 26 Mac 2020. Acara pelancaran ini bakal berlangsung di Paris. Menurut HUAWEI, mereka bakal memperkenalkan dua model di bawah siri ini iaitu HUAWEI P40 dan HUAWEI P40 Pro.

Pun begitu, HUAWEI masih berteka teki mengenai spesifikasi utama peranti. Namun, mereka menjanjikan ia bakal menjadi antara peranti 5G terbaik di pasaran. Tidak ketinggalan, ia juga bakal disertakan dengan sokongan fotografi yang dipertingkatkan. Sama – sama kita tunggu!


Pengguna iPhone Sudah Boleh Mengemas Kini iOS 10.3.3

Apple baru sahaja mengeluarkan satu kemas kini terbaru untuk peranti iPhone dan iPad. Pengguna-pengguna iOS 10 boleh menyemak halaman settings>general>software update untuk memuat turun kemas kini versi 10.3.3.

Selain saiz fail yang kecil dengan hanya 84.4MB, ini bukanlah satu kemas kini yang besar tetapi hanya membaiki sistem keselamatan iPhone dan iPad serta membaiki beberapa perkara kecil yang lain.

Anda yang ingin memuat turun, disarankan supaya menggunakan sambungan Wi-Fi yang stabil bagi mengelakkan masalah perisian atau gunakan altenatif lain iaitu melalui iTunes di komputer atau iMac.


Tiga Pemenang Generasi Fesyen Dijemput Untuk Memperagakan vivo V9

vivo Malaysia dengan berbesar hati telah mengundang tiga pemenang daripada <Generasi Fesyen>, iaitu sebuah pertandingan pereka fesyen yang disertai oleh Wan & Mary, Seth & Luna, dan Ridzuan Alias.

Tujuan mereka diundang ialah untuk membawakan enam pasang pakaian khusus untuk digandingkan dengan peranti vivo V9. Objektif vivo pada kali ini ialah membawakan jenama vivo ke hadapan merangkumi tiga aspek iaitu teknologi, antarabangsa, dan fesyen.

Wan & Mary merupakan juara didalam program <Gen F> yang dianggotai Hazzerwan Lee dan Mariam Musa yang kedua-duanya berumur 28 tahun. Wan & Mary juga pernah membuat persembahan seni di London, Dubai, Kuala Lumpur.

Seth & Luna pula adalah naib juara yang masing-masing dengan nama Irie, 29 tahun dan Jimiey, 26 tahun. Mereka berdua telah bekerjasama selama tiga tahun. Pakaian yang dibawa pula membawa elemen istimewa untuk vivo V9 Velvet Red dan Sapphire Blue.

Hanya bersendiri tanpa rakan pasukan, Ridzuan Alias berusia 27 tahun ialah seorang pengasas jenama pakaian Ridzuan Alias sendiri. Sudah berpengalaman lima tahun dalam bidang fesyen, beliau terkenal dalam mereka pakaian untuk pengantin, model, selain meminati batik.

Vivo V9 kini boleh didapati di stor konsep vivo atau wakil penjual sah seluruh Malaysia dengan pilihan warna Black, Gold, Velvet Red, dan Sapphire Blue. Tanda harga untuk vivo V9 pula ialah RM1,320 (sebelum 1 Jun) seunit.